title: Tampere Tigers

text: Kausi 2007 oli Tigersille pettymys. Pari avainpelaajaansa menettänyt Tigers onnistui voittamaan vain yhden pelin kahdestatoista. Baseballin Suomen Cupissa Tigers selviytyi semifinaaliin, jossa hävisi Suomen mestari Espoo Exposille. SM-sarjan saldo yksi voitto ei kertonut koko totuutta, Tigers pelasi useita tiukkoja otteluita, kaatuen kuitenkin pelien lopussa kokeneempia vastustajiaan vastaan.


title: Tampere Tigers

text: Kausi 2008 Tigers pelasi kahdella joukkueella: SM-sarjaan Tigersilla ja uuteen Suomi-sarjaa Industrialesilla. Runkosarjassa Tigersin tulos oli viides sija (4 voittoa ja 10 tappiota). Tigers sai pudotuspelipaikan Eaglesin luovuttua siitä pelaajapulan vuoksi. Expos voitti sarjan 0-2 (6-14 ja 0-7).


title: Tampere Tigers

text: Kausi 2009 Tigers pelasi 16 ottelua josta voitti 3. Joukkue jäi pudotuspelien ulkopuolelle ollen sarjassa neljäs. Syksyllä pelattiin All Star peli-Suomalaiset vs ulkomaalaiset. Tigersista valittiin Suomen joukkueeseen: Akira Ropo, Tommi Harala ja Aki Ropo. Ulkomaalaisiin: Silvio Quevedo ja Sidney Kitchen.


title: Tampere Tigers

text: ! Vuosi !! Sarja !! Sijoitus !! V !! T !! H"Päivitetty kauden 2008 jälkeen"


title: My Gym Partner’s a Monkey

text: My Gym Partner's a Monkey on Timothy ja Julie McNally Cahillin luoma yhdysvaltalainen Emmy palkittu animaatiosarja, jonka tuotti Cartoon Network Studios.


title: My Gym Partner’s a Monkey

text: Sarja keskittyy 12-vuotiaaseen poikaan Adam Lyoniin, joka käy Charles Darwinin ala-astetta. Pienin kirjoitusvirheen vuoksi hänet listattiin nimelle Lion, jonka seurauksena Adam siirrettiin Chester A. Arthur ala-asteelta nykyiseen kouluunsa, jossa on paikallisen eläintarhan eläimiä. Pian siirtonsa jälkeen Adam saa uudeksi kaverikseen hämähäkkiapinan nimeltä Jake. Sarja käsitteleekin kaksikon koulu elämää ja kuinka Adam yrittää sopeutua eläinten keskelle ainoana ihmisenä.


title: My Gym Partner’s a Monkey

text: Muutamia sarjassa esiintyviä hahmoja.


title: Eduskunnan arkisto

text: Eduskunnan arkisto on Eduskunnan kirjaston osana toimiva arkisto, johon siirretään eduskunnan toimielinten pitkäaikaista säilyttämistä edellyttävät alkuperäisasiakirjat. Arkistoaineistoon kuuluvat valtiopäivätyön tuloksena syntyvät asiakirjat, eduskunnan hallinnon asiakirjat ja erikoiskokoelmien asiakirjat. Eduskunnan arkistoon siirretään toimintayksiköistä suhteellisen tuoreitakin asiakirjoja, mutta arkisto sisältää myös säätyvaltiopäivien aikaiset alkuperäisasiakirjat vuodesta 1863 alkaen lukuun ottamatta aatelin asiakirjoja.


title: Eduskunnan arkisto

text: Arkisto on perustettu 1872 ja sisältää 1 100 hyllymetriä asiakirjoja, jotka ovat valtaosin julkisia ja siten kaikkien käytettävissä. Lisäksi Eduskunnan kirjastossa on painettuja valtiopäiväasiakirjoja ja eduskunnan kotisivulta löytyvät linkit mm. valtiopäiväasioiden käsittelyvaiheet ja asiakirjalinkit sisältävään tietojärjestelmään sekä valtiopäiväasioiden sähköiseen asiakirja-arkistoon.


title: Eduskunnan arkisto

text: Mikrofilmattuja asiakirjoja annetaan kaukolainaksi maakunta-arkistoihin ja useisiin kirjastoihin.


title: Beetlejuice

text: Beetlejuice on vuonna 1988 ensi-iltansa saanut fantasia- ja komediaelokuva. Elokuvan ohjasi Tim Burton ja pääosissa ovat Alec Baldwin, Geena Davis, Winona Ryder ja Michael Keaton.


title: Beetlejuice

text: Elokuvan pohjalta on tehty myös piirrossarja "Beetlejuice" ja peli Nintendo Entertainment Systemille.


title: Beetlejuice

text: Beetlejuice kertoo Adam ja Barbara Maitlandista, jotka yllättäen kuolevat ja muuttuvat aaveiksi. Aaveiksi muututtuaan Maitlandit palaavat kotiinsa, joka kuitenkin myydään pian pariskunnan kuoleman takia Deentzin perheelle. Maitlandit yrittävät tuloksetta säikytellä uudet asukkaat pois ja päättävät lopulta palkata avukseen biomanaaja Beetlejuicen. Beetlejuice kuitenkin rakastuu Deentzin perheen tyttäreen Lydiaan, mikä vaikeuttaa asioita entisestään.


title: Beetlejuice

text: Elokuvan budjetti oli noin 15 miljoonaa dollaria, josta vain miljoona käytettiin erikoistehosteiden luomiseen. Elokuvan ohjasi Tim Burton.


title: Beetlejuice

text: "Beetlejuice" on tuottanut pelkästään Yhdysvalloissa yhteensä noin 73,71 miljoonaa dollaria, mikä teki siitä taloudellisesti menestyksen. Elokuva tuotti jo ensimmäisenä viikonloppunaan yli kahdeksan miljoonaa dollaria. Se oli vuoden 1988 kymmenenneksi tuottoisin elokuva Yhdysvalloissa. Elokuva palkittiin parhaan maskeerauksen Oscar-palkinnolla.


title: Beetlejuice

text: "The New York Timesin" kriitikot valitsivat "Beetlejuicen" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Stigma-ilmiö

text: Stigma- eli polttomerkki-ilmiö tai polttomerkki-efekti on kognitiivinen vinouma, jossa ensivaikutelman perusteella tehdään negatiivinen yleistys kohteesta. Esimerkiksi henkilöstä, joka ei miellytä silmää, luodaan stigma-ilmiö, eli oletetaan henkilön olevan muiltakin piirteiltään negatiivinen. Stigma-ilmiön vastakohta on halo- eli sädekehäilmiö.


title: Steven Stucky

text: Steven Stucky (7. marraskuuta 1949 Hutchinson, Kansas – 14. helmikuuta 2016 Ithaca, New York) oli yhdysvaltalainen säveltäjä. Hän toimi sävellyksen professorina Cornellin yliopistossa Ithacassa ja oli vuodesta 1988 Los Angelesin filharmonikkojen nimikkosäveltäjä. Hänelle myönnettiin vuonna 2005 Pulitzer-palkinto "Toisesta konsertosta orkesterille".


title: Steven Stucky

text: Steven Stucky kuoli aivokasvaimeen Ithacassa 14. helmikuuta 2016.


title: Lewis Spratlan

text: Lewis Spratlan (s. 5. syyskuuta 1940, Miami) on yhdysvaltalainen taidemusiikin säveltäjä. Hän opiskeli sävellystä Mel Powellin johdolla.


title: Lewis Spratlan

text: Spratlan opetti Amherst Collegessa vuosina 1970–2006; hän on nykyisin sen musiikin emeritusprofessori. Hän myös johti Amherst Collegen orkesteria vuosien ajan.


title: Lewis Spratlan

text: Spratlanin tunnetuin teos on ooppera "Life Is A Dream". Se on sävelletty jo vuonna 1978, mutta kantaesitys nähtiin vasta vuonna 2000, jolloin säveltäjälle myös myönnettiin musiikin Pulitzer-palkinto.


Friday the 13th. Part VIII – Jason Manhattanilla ("Friday the 13th: Jason Takes Manhattan") on Perjantai 13. -elokuvasarjan kahdeksas osa.


title: Friday the 13th. Part VIII – Jason Manhattanilla

text: Elokuva alkaa, kun Jason Voorhees saa sähköiskun veden alla ja herättää hänet henkiin. Jason tunkeutuu laivaan, joka on täynnä yliopiston oppilaita ja alkaa surmaa heitä kylmäverisesti. Kuitenkin osa oppilaista ja opettaja pääsee pakoon pelastusveneellä New Yorkiin. Jason kuitenkin seuraa heitä ja tappaa heistä melkein kaikki. Kaksi nuorta kuitenkin onnistuu sähköttämään Jasonin. He luulevat häntä kuolleeksi, mutta Jason jää henkiin ja alkaa vainota heitä uudelleen. Kaksikko pakenee viemäriin, mutta Jason kuitenkin yhyttää heidät sieltä. Nuoret yrittävät palata maan pinnalle, mutta viemärikansi on lukittu ja Jason tarttuu toista jalasta. Nestemäiset myrkkyjätteet kuitenkin vyöryvät viemariä pitkin ja Jasonille tulee mieleen kiusalliset lapsuusmuistot, kun hän hukkui. Nuoret suojautuvat jätteiltä, mutta Jason hukkuu. Mutta kun jätenesteet laskevat pohjalla ei näy Jason vaan joku poika ja pinnalla kelluu Jasonin maski.


title: Gunther Schuller

text: Gunther Schuller (22. marraskuuta 1925 New York – 21. kesäkuuta 2015 Boston) oli yhdysvaltalainen säveltäjä, käyrätorvensoittaja ja kapellimestari. Häntä pidetään yhtenä nykytaidemusiikin merkittävimmistä hahmoista, ja hän soitti myös jazzia.


title: Gunther Schuller

text: Schuller toimi jo teini-ikänsä lopulla Cincinnatin sinfoniaorkesterin käyrätorvensoittajana; pian hän sai saman toimen Metropolitan-oopperan orkesterista. Hän omistautui vuodesta 1959 säveltämiselle. Hän oli Yhdysvaltain taide- ja kirjallisuusakatemian musiikkiosaston jäsen vuodesta 1967.


title: Gunther Schuller

text: Schuller teki yhteistyötä useamman jazzmuusikon kanssa. Hänet tunnetaankin juuri hänen luomastaan klassisen musiikin ja jazzin vaikutteita yhdistelevästä "third stream" -tyylistä. Hänelle myönnettiin vuonna 1994 Pulitzer-palkinto teoksesta "Of Reminiscences and Reflections". Jazzlehti "Down Beat" myönsi hänelle vuonna 1993 "Lifetime Achievement Awardin", ja lisäksi hän voitti kaksi Grammy-palkintoa.


title: Gunther Schuller

text: Schullerin teosten joukossa on muun muassa musiikinhistorian tiettävästi ensimmäinen konsertto kontrafagotille (1978), jonka Schuller sävelsi National Symphony Orchestran kontrafagotisti Lewis Lipnickille.


title: Eugene Parker

text: Eugene N. Parker (s. 10. kesäkuuta 1927) on yhdysvaltalainen astrofyysikko. Hän on valmistunut Michigan State Universitystä vuonna 1948 ja California Institute of Technologysta 1951.


title: Eugene Parker

text: Parker otti 1950-luvulla aihetta tutkiessaan ensimmäistä kertaa käyttöön termin ”aurinkotuuli”. Hänen luomansa teoria tunnetaan modernina aurinkotuuliteoriana.


title: Eugene Parker

text: Parker opetti neljän vuoden ajan Utahin yliopistolla ja on työskennellyt vuodesta 1955 lähtien Chicagon yliopistolla. Hän on ollut Kansallisen tiedeakatemian jäsen vuodesta 1967. Hänelle on myönnetty lukuisia tähtitieteen alan merkittävimpiä palkintoja, kuten National Medal of Science (1989), Bruce-mitali (1997), Royal Astronomical Societyn kultamitali (1992) ja Kyoto-palkinto (2003).


title: James Wan

text: James Wan (s. 26. helmikuuta 1977 Kuching, Sarawak, Malesia) on australialainen elokuvaohjaaja, -tuottaja ja -käsikirjoittaja.


title: James Wan

text: Wan syntyi Kuchingissa, Malesiassa, ja hänellä on kiinalaista sukutaustaa. Hän kasvoi nuoresta iästä lähtien Perthissä ja menetti isänsä ollessaan 14-vuotias.


title: James Wan

text: Wan valmistui Royal Melbourne Institute of Technologysta ja on yhteistyökumppaninsa Leigh Whannellin ystävä jo opiskeluajoilta.


title: Lyngby BK

text: Lyngby BK on Tanskan superliigassa pelaava jalkapallojoukkue. Vuonna 2002 superliigassa pelannut Lyngby FC haki konkurssia, ja putosi alempiin divisiooniin. Myöhemmin seura muutti nimensä Lyngby BK:ksi.


title: Lyngby BK

text: Tanskan superliigaTanskan cupTanskan 1. divisioona


title: Leigh Whannell

text: Leigh Whannell (s. 17. tammikuuta 1977) on australialainen näyttelijä, käsikirjoittaja ja tuottaja, joka tunnetaan parhaiten hänen työstään elokuvassa "Saw" ja sen jatko-osissa.


title: Leigh Whannell

text: Whannell syntyi Melbournessa ja ystävystyi jo opiskeluvuosinaan niin ikään "Saw"-sarjasta tunnetuksi tulleen James Wanin kanssa.


title: Navteq

text: Navteq Corporation oli itsenäinen yhdysvaltalainen paikkatietojärjestelmiä tuottava yritys. Se on yksi maailman johtavia digitaalisten karttojen toimittajista. Navteq integroitiin vuonna 2011 osaksi Nokia Oyj:tä. Nokia myi HERE-yksikkönsä elokuussa 2015 saksalaisten autonvalmistajien yhteisyritykselle 2,8 miljardilla eurolla.


title: Navteq

text:
Vuonna 1985 perustetulla yrityksellä on noin 2 000 työntekijää 144 toimistossa yli 60 maassa. Joulukuussa 2006 päättyneellä tilikaudella Navteqin liikevaihto oli 582 miljoonaa Yhdysvaltain dollaria ja liikevoitto verojen ja rahoituserien jälkeen 109 miljoonaa dollaria. Yrityksen taseen loppusumma vuoden 2006 lopussa oli 795 miljoonaa dollaria.
Navteq on yksi nopeimmin kasvavista tietotekniikka-alan yrityksistä maailmassa, vuonna 2010 tammi-syyskuun liikevaihto oli jo 693 miljoonaa euroa, ja liikevoittoprosentti oli parantunut jo 29,4 prosenttiin heinä-syyskuussa 2010.
Navteqin pääkonttori sijaitsee Chicagossa.


title: Navteq

text: Navteqin toimitusjohtajana toimi vuoden 2011 loppuun asti yhdysvaltalainen Larry Kaplan.


title: Navteq

text: Yritys tuottaa karttatietoa esimerkiksi Bing Maps, Nokia Kartat, Yahoo Maps, LocalLive ja MapQuest -karttapalveluihin. Nokia ilmoitti 1. lokakuuta 2007 ostavansa New Yorkin pörssissä listatun Navteqin 5,7 miljardilla eurolla. Vuonna 2008 tapahtunut yrityskauppa oli Suomen taloushistorian suurin.


title: Navteq

text: Navteqin Suomen toimisto on avattu vuonna 2005. Nykyisin Helsingin Pasilassa sijaitsevassa toimistossa työskentelee seitsemän ihmistä, pääosin Suomen karttoja päivittämässä. Suomessa yhtiöllä on virallisesti yksi kuvausauto, joka tallentaa GPS-tietojen lisäksi tien korkeustietoja ja kuvaa kuudella kameralla ympäristöä. Kuvausmateriaalia ei kuitenkaan julkaista, vaan sitä käytetään vain sisäisessä käytössä esimerkiksi liikennemerkkien tarkistamiseksi.


title: Navteq

text: Microsoft ja Navteq aloittivat yhteistyössä Googlen Street View -palvelun kaltaisen sisällön tuottamisen Suomessa pääkaupunkiseudulla toukokuussa 2012.


title: Navteq

text: Suomessa Navteq käyttää karttoihinsa Maanmittauslaitoksen aineistoa, jota se muokkaa omiin tarpeisiinsa.


title: Maskulismi

text: Maskulismi (tai maskulinismi) on yhteiskuntateorian suuntaus ja poliittinen katsomus, joka korostaa miehen oikeuksia ja haluaa näin saavuttaa tasa-arvoa sukupuolten välille. Tällä tavoin se on vastine pääasiassa naisten oikeuksia puolustavalle feminismille. Maskulismin kannattajien mielestä naiset ovat useissa tilanteissa etuoikeutettuja miehiin nähden. Suomessa asevelvollisuus on tästä yksi esimerkki. Toinen on poikien huonompi keskimääräinen koulumenestys, jonka jotkut katsovat johtuvan pojille asetetuista erilaisista rooliodotuksista. Maskulismista on erotettava käsite antifeminismi, joka on yleistä feminismin vastaisuutta kuvaava termi.


title: Maskulismi

text: Henry Laasanen on yksi tunnetuimmista suomalaisista maskulisteista. Warren Thomas Farrell on tunnetuimpia amerikkalaisia maskulisteja, joka korostaa myös naisten oikeuksia. "The Myth of Male Power" (1993) on hänen tunnettu teoksensa. Sitä pidetään miesten liikkeen kannalta keskeisenä. Siinä hän kirjoittaa: "Aiemmin kummallakaan sukupuolella ei ollut valtaa, molemmilla sukupuolilla oli roolit: naisten rooli oli [on] kasvattaa lapsia, miesten rooli oli [on] hankkia rahaa."


title: Maskulismi

text: Ernest Belfort Bax, joka oli sosialistinen teoreetikko ja Karl Marxin tyttären, Eleanor Marxin työtoveri, kirjoitti vuonna 1913 kirjan "The Fraud of Feminism". Sitä voidaan pitää ensimmäisenä maskulistisena teoksena.


title: Darren Lynn Bousman

text: Darren Lynn Bousman (s. 11. tammikuuta 1979 Overland Park, Kansas, Yhdysvallat) on yhdysvaltalainen elokuvaohjaaja ja -käsikirjoittaja. Hän valmistui Full Sail Real World Educationin elokuvakoulusta.


title: Darren Lynn Bousman

text: Bousman on syntyjään Kansasista. Australialaiset James Wan ja Leigh Whannell ottivat Bousmaniin yhteyttä "Saw"-elokuvan saatua ensi-iltansa vuonna 2004. Bousman päätyi ohjaamaan "Sawille" kolme jatko-osaa. Bousman käsikirjoitti "Saw II":n (2005) yhdessä Leigh Whannellin kanssa.


title: Esbjerg fB

text: Esbjerg fB on vuonna 1924 perustettu tanskalainen jalkapalloseura, jonka edustusjoukkue pelaa Tanskan Superliigassa. Esbjerg fB:n pääsponsori on Umbro.


title: Esbjerg fB

text: Tanskan superliigaTanskan cup


title: Wings of a Butterfly

text: Wings of a Butterfly (myös Rip Out the Wings of a Butterfly) on suomalaisen rockbändi HIM:in single. Se on toinen kappale albumilla "Dark Light" vuodelta 2005 ja se julkaistiin kyseisen albumin ensimmäisenä singlenä. Kappale sijoittui Suomen listalla ensimmäiseksi, kymmenenneksi Saksan sekä Britannian listoilla ja 20. Yhdysvaltain listalla, tehden siitä "Dark Light" -levyn suurimman hitin. Musiikkivideo, joka kuvattiin Los Angelesissa, oli viisi viikkoa kärkisijalla MTV2-kanavan Rock Countdown -ohjelmassa.


title: Wings of a Butterfly

text: Videon ohjasi amerikkalainen Meiert Avis ja video kuvattiin aamuyöstä. Monet jäsenet olivatkin kuvanneet videon teon fyysisesti raskaimmaksi teoksekseen ikinä. Esim. Kosketinsoittaja Emerson Burton kuvasi asian olevan erittäin puuduttavaa, mutta toivoi parasta, kun taas kitaristi Linde oli varma videon menestyksestä.


title: Beethoven (elokuva)

text: Beethoven on vuonna 1992 ensi-iltaan tullut yhdysvaltalainen elokuva, joka kertoo Beethoven-nimisen bernhardinkoiran tulosta Newtonien perheeseen. Elokuvalle on tehty useita jatko-osia.


title: Beethoven (elokuva)

text: "Video-oppaassa" vuodelta 1994 Bello Romano kutsuu elokuvaa koko perheen kohelluskomediaksi ja antaa sille kolme tähteä viidestä, mikä vastaa sanallista arviota ”hyvä”.


title: Interpretivismi

text: Interpretivismi voi tarkoittaa seuraavia asioita:


title: Beethovenin toinen

text: Beethovenin toinen ("Beethoven’s 2nd") on vuonna 1993 ensi-iltaan tullut yhdysvaltalainen elokuva, joka on jatkoa edellisenä vuonna ensi-iltansa saaneelle "Beethovenille".


title: Beethovenin toinen

text: "Video-oppaassa" vuodelta 1994 Bello Romano kutsuu elokuvaa sen edeltäjän tavoin kiltiksi ja yllätyksettömäksi ja antaa sille kolme tähteä viidestä, mikä vastaa sanallista arviota ”hyvä”.


title: James Holshouser

text: James Eubert Holshouser, Jr. (8. lokakuuta 1934 – 17. kesäkuuta 2013) oli yhdysvaltalainen republikaanisen puolueen poliitikko.


title: James Holshouser

text: Holshouser syntyi Boonessa, Pohjois-Carolinassa, tuomari James (1900–1981) ja sairaanhoitaja Virginia Holshouserin (k. 1995) pojaksi. Päästyään Appalachian High Schoolista vuonna 1952 hän opiskeli Bachelor of Artsin arvon Davidson Collegesta pääaineenaan historia. Holshouser meni 18. kesäkuuta 1961 naimisiin Patricia Ann Hollingsworthin kanssa, ja pariskunnalle syntyi tytär 27. syyskuuta 1963. Holshouser valmistui lopulta lakimieheksi.


title: James Holshouser

text: Holshouser kärsi munuaistaudista vuosia ja toipui munuaisensiirrosta vuonna 1986. Häntä kunnioitettiin vuonna 2006 North Carolina Awardilla.


title: James Holshouser

text: Holshouser istui useamman kauden Pohjois-Carolinan kongressissa. Vuonna 1973 hänestä tuli osavaltion ensimmäinen republikaaninen kuvernööri sitten Daniel Lindsay Russellin, joka toimi virassa vuosina 1897–1901. Holshouseria edelsi Robert W. Scott ja seurasi vuonna 1977 Jim Hunt, joka oli toiminut Holshouserin kaudella varakuvernöörinä.


title: Jitzhak Ben Israel

text: Jitzhak Ben Israel (, s. 26. heinäkuuta 1949) on israelilainen kenraali, poliitikko ja Israelin avaruusjärjestön puheenjohtaja. Shimon Peresin tultua valituksi presidentiksi Ben Israel nousi varasijalta Knessetiin Kadima-puolueen edustajana 25. kesäkuuta 2007.


title: Jitzhak Ben Israel

text: Hän on saanut useita palkintoja asejärjestelmien kehittämisestä.


title: Antti Paatero

text: Antti Heikki Ilmari Paatero (s. 3. maaliskuuta 1943 Helsinki) on suomalainen sisustusarkkitehti, joka tunnetaan etenkin tasavallan presidentin virka-asunnon Mäntyniemen skandinaavisen viileästä sisustuksesta, jossa on käytetty useita eri lajeja puuta ja kiveä.


title: Antti Paatero

text: Hänet valittiin vuoden sisustusarkkitehdiksi vuonna 2006. Vuonna 2001 hänet palkittiin Pro Finlandia -mitalilla.


title: Antti Paatero

text: Paatero opiskeli itse Taideteollisessa oppilaitoksessa, ja opetti siellä 1970–1971 ympäristönsuunnittelua ja 1973–1988 sisustus- ja valaistussuunnittelua. Hän on työskennellyt eri arkkitehtitoimistoissa ja toiminut myös omassa sisustusarkkitehtitoimistossaan.


title: Antti Paatero

text: Paatero on suunnitellut sisustuksen moneen julkiseen tilaan, muun muassa Mikkelin ja Rauman kaupungintaloihin, Houtskarin ja Klaukkalan kirkkoihin ja Espoon ja Klaukkalan seurakuntakeskuksiin sekä Helsingin oopperataloon.


title: Maksim Tarasov

text: Maksim Vladimirovitš Tarasov (, s. 2. joulukuuta 1970 Jaroslavl, Venäjän SFNT, Neuvostoliitto) on venäläinen seiväshyppääjä, olympiavoittaja, maailmanmestari ja Euroopan-mestari. Hän edusti uransa aikana maajoukkuetasolla Neuvostoliittoa, Itsenäisten valtioiden yhteisön ja Georgian muodostamaa yhdistynyttä joukkuetta ja Venäjää.


title: Maksim Tarasov

text: Tarasov sai nuorten MM-hopeaa vuonna 1988 ja voitti seuraavana vuonna nuorten Euroopan-mestaruuden. Ensimmäisen aikuisten arvokisamitalinsa hän saavutti Tokion MM-kisoissa 1991 sijoituttuaan pronssille tuloksella 585. Seuraavana vuonna Barcelonan olympialaisissa hän voitti kultaa tuloksella 580. Stuttgartin MM-kisoissa 1993 hän oli kolmas. Barcelonan MM-hallikisoissa 1995 hän sijoittui seitsemänneksi ja samana vuonna Göteborgin ulkoratojen MM-kisoissa hän oli hopealla Serhi Bubkan takana. Pariisin MM-hallikisoissa 1997 hän saavutti pronssia ja Ateenan ulkoratojen MM-kisoissa hopeaa. Budapestin EM-kisoissa 1998 hän voitti kultaa ja oli ykkönen myös Moskovassa käydyssä GP-finaalissa sekä Johannesburgin maailmancupissa. Seuraavana vuonna hän voitti kultamitalin Sevillan MM-kisoissa MM-kisaennätyksellä 602 ja uusi GP-finaalin voittonsa Münchenissä. Uransa viimeisissä arvokilpailuissa Sydneyn olympialaisissa vuonna 2000 hän sijoittui pronssille.


title: Maksim Tarasov

text: Tarasovin ennätys on vuonna 1999 Ateenassa hypätty 605, jolla hän on ulkoratojen kaikkien aikojen maailmantilastoissa toisena Bubkan takana yhdessä Dmitri Markovin ja Renaud Lavillenien kanssa.


title: Hank Aaron

text: Henry Louis “Hank” Aaron (s. 5. helmikuuta 1934 Mobile) on yhdysvaltalainen baseball-pelaaja. Hänen Major League Baseball -uransa kesti yli kaksikymmentä vuotta: hän pelasi ensimmäisen pelinsä 13. huhtikuuta 1954 Milwaukee Bravesille ja viimeisensä 3. lokakuuta 1976 Milwaukee Brewersille.


title: Hank Aaron

text: Aaron pelasi välissä myös Atlanta Bravesille (1966–1974). Häntä pidetään yhtenä baseballin legendaarisimmista nimistä, ja hänet otettiin Baseball Hall of Fameen vuonna 1982 ensimmäisten joukossa. "Sporting News" nimesi hänet vuonna 1999 lajin historian 5. suurimmaksi pelaajaksi, ja samana vuonna lajin seuraajat äänestivät hänet MLB:n "All-Century Teamiin".


title: Hank Aaron

text: Afroamerikkalaisen Aaronin vanhemmat olivat Herbert ja Estella Aaron. Hänellä oli seitsemän sisarusta, joista myös Tommie ryhtyi baseball-pelaajaksi. Hänelle on myönnetty kesäkuussa 2002 Presidential Medal of Freedom. Hän teki peliuransa aikana kaikkiaan 755 kunniajuoksua.


title: George M. Leader

text: George Michael Leader (17. tammikuuta 1918 – 9. toukokuuta 2013) oli yhdysvaltalainen demokraattisen puolueen poliitikko.


title: George M. Leader

text: Leader syntyi Pennsylvanian Yorkissa Guy ja Beulah Leaderin perheeseen. Hän opiskeli York High Schoolin jälkeen Pennsylvanian yliopistolla. Hän avioitui vuonna 1939 Mary Jane Stricklerin kanssa. Leader oli toisen maailmansodan veteraani.


title: George M. Leader

text: Leader toimi Pennsylvanian osavaltion kuvernöörinä vuosina 1955–1959. Hän ei voinut asettua ehdolle uudelle kaudelle lain asettaman rajoituksen johdosta. Hän kuitenkin oli ehdolla Yhdysvaltain senaatin jäseneksi, mutta hävisi vaalin republikaani Hugh Scottille.


title: George M. Leader

text: Delawaren entinen kuvernööri Elbert N. Carvel kuoli 6. helmikuuta 2005, jolloin Leaderista tuli varhaisin elossa ollut Yhdysvaltain osavaltion entinen kuvernööri (hänen kautensa oli 1950-luvulla). Fyysiseltä iältään hän ei kuitenkaan ollut vanhin.


title: Wendy Wu

text: Wendy Wu on yhdysvaltalainen nuortenelokuva vuodelta 2006. Se tuotettiin tilaustyönä lapsille suunnatulle televisiokanava Disney Channelille.


title: Wendy Wu

text: Elokuvan pääosassa on Brenda Song, joka on lisäksi näytellyt monissa Disney Channelin tuotannoissa. Wendy Wussa hänen hahmonsa on hieman hienosteleva, parin kaverinsa kanssa viihtyvä Wendy. Tuntuu, että hänen kaikki asiansa olisivat hyvin, mutta elämään astuukin yllättäen hämäräperäinen Shen (Shin Koyamada), joka sotkee Wendyn elämän. Wendy saakin tietää olevansa soturi, ja sen jälkeen Wendyn elämä menee uudelle raiteelle.


title: Wendy Wu

text:
Wendyn veli Peter Wu (Justin Choin) alkaakin pian pitää Sheniä ihan kivana kaverina, mutta Wendy haluaa hänet pois elämästään.
Wendyn viisas isoäiti tietää Shenin salaisuudesta ja haluaisi Wendystä soturin, koska hänenkin oma äitinsäkin oli aikoinaan tuo sama soturi. Pian Wendy saa tietää Yan Losta, pahiksesta, jota vastaan hänen pitäisi taistella. Wendy alkaa treenata kovaa. Shenistä ja hänestä on alkanut tulla yhä läheisempiä. Niinpä Wendy järkyttyy, kun saa kuulla, että kohtalo on määrännyt Shenin kuolevan taistelussa.


title: Wendy Wu

text: Taisteluiltana, jona Wendy ei aiokaan taistella, vaan meneekin koulun juhliin, koska siellä hänet kruunattaisin tanssiaisten kuningattareksi. Wendyn isoäiti kuitenkin avaa hänen silmänsä ja pyytää häntä taistelemaan pahuutta vastaan, ja sen jälkeen taistelu alkaa. Taistelusta tulee kova, ja Wendy huomaa, että Yan Lo on ottanut hänen vihamiehensä hahmon. Hyvä kuitenkin voittaa pahan Yan Lon, joka kuolee. Shen saa jäädä Wendyn luo, ja kaikki päättyy lopulta onnellisesti.


title: Suomisen Olli rakastuu

text: Suomisen Olli rakastuu on Orvo Saarikiven ohjaama suomalainen elokuva vuodelta 1944. Se valmistui kuudesta "Suomisen perhe" -elokuvasta neljäntenä. Elokuva kertoo Ollin ihastumisesta musiikinopettajaansa ja muista lemmenkisailuista. Opettajaa tulkitsevalla Ansa Ikosella oli todellisuudessakin musiikinopettajan koulutus. Elokuvaa on luonnehdittu kasvukipujen kuvaukseksi.


title: Suomisen Olli rakastuu

text: "Suomisen Olli rakastuu" esitettiin televisiossa ensimmäisen kerran 16. maaliskuuta 1958. Elokuva on mustavalkoinen ja se on julkaistu DVD:nä, kuten kaikki "Suomisen perhe" -sarjan filmatisoinnit.


title: Suomisen Olli rakastuu

text: Tuulia Tähtinen on Helsingin Töölössä asuvan teini-ikään ehtineen Suomisen Ollin luokan uusi musiikinopettaja eli hoilamaikka. Pojista koostuva luokka menettää sydämensä täysin nuorelle ja eri kauniille opettajattarelle. Hemaisevaan Tuuliaan retkahtaa varsinkin Olli, joka aluksi peittää ihastumisensa häiriköiden Tuulia tunneilla ja siten koetellen Tuulian kärsivällisyyttä. Ja jälleen kerran Olli menee liian pitkälle. Hän kirjoittaa luokan tauluun "Antero ei enää palaa", jolla hän viittaa Tuulian sulhaseen, rintamalla sotivaan Antero Hirveen. Antero sattuu olemaan myös Ollin tyttöystävän Ritvan eno. Olli pyytää Tuulialta anteeksi. Hän innostuu musiikista ja alkaa johtaa luokkansa pojista koostuvaa kuoroa. Hän kirjoittaa myös runoja Tuulian ylistämiseksi. Ritva suuttuu moisista lemmenlurituksista. Ollin isosisko Elina kohtaa Anteron työpaikallaan maaseudulla. Elinan aviomies Lasse saapuu myös paikalle ja luulee Elinan ja Anteron välillä olevan jotain "sellaista". Hän poistuu Helsinkiin eikä anna Elinalle tilaisuutta selittää.


title: Suomisen Olli rakastuu

text: Laulajattaren urasta haaveileva Tuulia antaa ensikonserttinsa konservatoriossa. Yleisössä on paljon hänen nuoria miespuolisia ihailijoitaan. Tuulia on hukkua ruusujen mereen ja häntä juhlitaan. Konsertin jälkeen Ollin vaari Volmar eksyy Tuulian ja Anteron seuraan ja päätyy vahingossa Tuulian asuntoon. Opettajattaren varsin alhaalla sijaitsevan parvekkeen äärellä koulupojat laulavat Ollin johdolla serenadia. Olli innostuu kiipeämään parvekkeelle ja on eri nolona törmätessään vaariinsa. Kriitikoista "Fermaatti" kirjoittaa niin murskaavan arvostelun konsertista, että Tuulia masentuu täysin. Tällöin Olli tekee päätöksen: hän menee "Fermaatin" kotiin ja läimii tätä naamalle. Tuulia kauhistuu. Koulun rehtori ja Ollin vanhemmat Väinö ja Aino kauhistuvat. Rangaistushan Ollille oman käden oikeuden käytöstä langetetaan.


title: Suomisen Olli rakastuu

text: Elina on tahollaan epätoivoinen, kun Lasse ei tahdo uskoa, ettei Elinalla ole suhdetta Anteron kanssa. Elina kysyy neuvoa Sofia-mummolta, jolla on jo ratkaisu valmiina lemmenongelmaan. Tuulia ja Antero lähtevät vierailulle Suomisille palauttamaan hansikasta, jonka Ainon hajamielinen isä on unohtanut Tuulian asuntoon. Pipsa imartelee Tuuliaa mairein sanakääntein, mutta Olli pysyttelee piilossa vierailun aikana. Pienen taistelun jälkeen Tuulia saa tilaisuuden keskustella Ollin kanssa ja kaikki kääntyy hyväksi! Ja Ritvakin antaa anteeksi ja sopii Ollin kanssa.


title: Suomisen Olli rakastuu

text: Muiden Suomisen perheen elämästä kertovien elokuvien tapaan myös "Suomisen Olli rakastuu" sai aikalaiskriitikoilta melko myönteisen vastaanoton. Uusi Aura ylisti: "Tähän asti paras lajissaan". Helsingin Sanomat kehui elokuvaa suomalaisen arjen, työn ja toiminnan onnistuneesta kuvaamisesta. Uuden Suomen Salama Simosen mukaan "Suomisen Olli rakastuu" oli ennen kaikkea "kahden miehen filmi": Pöystin ja Saarikiven. Simonen kehui Saarikiven taitoa saada nuoret näyttelijät tekemään parhaansa. Lasse Pöysti sai suorituksestaan ylimääräisen nuoren näyttelijän Jussin vuonna 1945.


title: Suomisen Olli rakastuu

text: Kuten elokuvan juoneen sopii, siinä esitetään runsaasti musiikkia. Koulupojat laulavat Lasse Pöystin johdolla kansansävelmän "Raatikkoon". Ansa Ikonen esittää muun muassa sävelmät "Kesäpäivä Kangasalla" ja "Minä laulan sun iltasi tähtihin".


title: Suomisen Olli rakastuu

text: Lasse Lehtovaaraa näyttelee Esko Vettenranta. Kolmessa aiemmassa "Suomisen perhe" -elokuvassa Lassea tulkinneen Unto Salmisen arveltiin olleen estyneen kesällä 1944 sairastamansa nivelreuman johdosta. Elokuvan yleisömenestys oli sangen hyvä.


title: Mike Connors

text: Krekor J. Ohanian eli Mike Connors (15. elokuuta 1925 Fresno, Kalifornia – 26. tammikuuta 2017 Tarzana, Kalifornia) oli yhdysvaltalainen näyttelijä. Hän esitti Joe Mannixin pääroolia television rikossarjassa "Mannix" vuosina 1967–1975.


title: Mike Connors

text: Connorsilla oli armenialaista taustaa. Hän syntyi Fresnossa, Kaliforniassa, ja valmistui Kalifornian yliopistosta Los Angelesista ("UCLA"). Hänellä oli rooleja myös elokuvissa, ja varhaisella urallaan 1950-luvulla hänet tunnettiin taiteilijanimellä Touch Connors. Kyseessä oli lempinimi, jonka hän sai jo nuorena koripalloilijatovereiltaan.


title: Mike Connors

text: Muita televisiosarjoja, joissa Connors esiintyi, olivat "Tightrope" (1959–1960) ja "Today’s F.B.I." (1981–1982). Hänet palkittiin vuonna 1970 Golden Globella. Hän meni 10. syyskuuta 1949 naimisiin Mary Lou Willeyn kanssa, ja parille syntyi kaksi lasta.


title: Mike Connors

text: Connors kuoli 91-vuotiaana Kalifornian Tarzanassa 26. tammikuuta 2017. Hän oli sairastanut leukemiaa.


title: Ilolanjoki

text: Ilolanjoki () on Itä-Uudellamaalla sijaitseva pieni joki, joka on Ilolanjoen vesistöalueen laskujoki. Sen katsotaan saavan alkunsa Myrskylässä sijaitsevasta Järvelänjärvestä. Joki kulkee Askolan ja Porvoon alueella ja laskee Suomenlahteen Porvoossa Pienen Pernajanlahden pohjukkaan. Joen valuma-aluetta on myös Pukkilassa ja Loviisassa. Joen pituus Järvelänjärvestä Pieneen Pernajanlahteen on 37 kilometriä ja sen valuma-alueen pinta-ala on 309 neliökilometriä.


title: Ilolanjoki

text: Ilolanjoessa ja sen sivupuroissa on ollut useita pieniä myllyjä, Postimäenkoskessa jo keskiajalta lähtien. Postimäenkoskessa on ollut myös saha, joka toimi 1960-luvulle saakka. Joen koskia on perattu 1700-luvulta alkaen, viimeksi vuoden 1952 suuren tulvan johdosta vuonna 1955. Joessa on ollut myös pieni meritaimenkanta.


title: Uinti kesäolympialaisissa 1956

text: Vuoden 1956 kesäolympialaisissa, Australian Melbournessa, uitiin yhteensä 13 uintimatkaa. Miehet kilpailivat seitsemässä ja naiset kuudessa lajissa. Uutena uintimuotona ohjelmassa oli rintauinnista omaksi lajikseen erotettu perhosuinti.


title: Bijapur

text: Bijapur () on kaupunki Intian Karnatakan osavaltiossa, 530 km Bangaloresta luoteeseen. Vuoden 2011 väestönlaskennassa kaupungissa oli 326 360 asukasta.


title: Bijapur

text: Bijapur oli keskiajalla Bijapurin sulttaanikunnan pääkaupunki, ja niiltä ajoilta vanhassa kaupungissa (citadel) on upeita temppeleitä. Gol Gumbazin kupolia sanotaan maailman toiseksi suurimmaksi (suurin on Pietarinkirkossa).


title: Viking Supply Ships

text: Viking Supply Ships AB (vuoteen 2015 Rederi AB Transatlantic) on ruotsalainen varustamo, jonka osake on listattuna Tukholman pörssissä. Viking Supply Ships on keskittynyt offshore-liiketoimintaan.


title: Viking Supply Ships

text: Viking Supply Shipsin historia alkaa vuodesta 1946, kun Berndt Rasmussen perusti "Excelsior"-varustamon. Alkuvuosina yhtiön laivasto koostui lähinnä tankkereista. Excelsior jätti tankkeritoiminnot vuoden 1973 lopulla ja liiketoiminnan painopiste siirtyi offshore-tukialuksiin. Offshore-liiketoimintaa varten yhtiö perusti "Viking Supply Ships" -markkinointiorganisaation 1974. Viking tilasi ruotsalaisen Rederi AB Transatlantic -yhtiön kanssa muodostetun yhteisyrityksen kautta kolme jäänmurtajaa vuonna 1998. Lopulta Rederi AB Transatlantic muutti nimensä Viking Supply Ships AB:ksi vuonna 2015.


title: Viking Supply Ships

text: Norjalaisyhtiö Kistefos omistaa enemmistön Viking Supply Shipistä (78,6 % osakkeista ja 74,9 % äänistä 31. tammikuuta 2018). Kistefosista tuli yhtiön omistaja Rederi AB Transatlanticin hankittua vuonna 2010 omistukseensa TransViking -yhteisyrityksen osakkeet.


title: Viking Supply Ships

text: Viking Supply Shipsin ydinosaamista on arktisen alueen offshore- ja jäänmurtajatoiminta. Yhtiön laivasto koostuu kolmesta AHTS-jäänmurtajasta, neljästä jääluokitellusta AHTS-aluksesta, yhdestä tavanomaisesta AHTS-aluksesta sekä viidestä offshore-tukialuksesta (PSV-alus).


title: Viking Supply Ships

text: Konsernin ruotsalainen emoyhtiö on Viking Supply Ships AB, jonka varsinainen liiketoiminta on sen tanskalaisen tytäryhtiön Viking Supply Ships A/S:n alla. Konsernin pääkonttori on Ruotsin Stenungsundissa, mutta liiketoiminta on ollut keskitettynä vuodesta 2013 Viking Supply Ships A/S:n Kööpenhaminan ja Kristiansandin konttoreihin, jolla puolestaan on paikallistoimistot Stenungsundissa ja Moskovassa.


title: Viking Supply Ships

text: Rahtilaivausta yhtiö harjoitti vuoden 2017 loppuun saakka TransAtlantic-nimellä. Konserni oli tehnyt edellisenä vuonna päätöksen luopua kokonaan rahtilaivaustoiminnasta.


title: Arja Puikkonen

text: Arja Marjatta Puikkonen (o.s. "Santanen", s. 26. lokakuuta 1948 Jyväskylä) on suomalainen kirjailija ja sanataiteen opettaja.


title: Arja Puikkonen

text: Puikkonen valmistui ylioppilaaksi vuonna 1967 ja valtiotieteiden maisteriksi Helsingin yliopistosta vuonna 1971. Hän työskenteli kirjastossa ja suoritti kirjastoalan tutkinnon vuonna 1974.


title: Arja Puikkonen

text: Vuosina 1973–1978 Puikkonen työskenteli Helsingin kaupungin vesiensuojelulaboratorion tutkijana, kirjastonhoitajana ja informaatikkona. Hän opetti luovaa kirjoittamista Kirkkonummen kansalaisopistossa vuosina 1986–2005 ja oli sanataideopettaja Kirkkonummen sanapajassa 1994–2010 ja Espoon kulttuuritoimessa 1994–2009. Puikkonen on myös ollut Nuoren Voiman Liiton kriitikko.


title: Arja Puikkonen

text: Puikkosen teoksista on palkittu esikoisteos novellikokoelma "Siskokulta" (Otavan novellikilpailu 1983) sekä lastenkirja "Haloo, kuuleeko kaupunki" (Finlandia Junior 2003). Helsingin kirjamessuilla 2002 hän sai Rakkaudesta kirjaan -palkinnon.


title: Arja Puikkonen

text: Puikkoselle myönnettiin taiteilijaeläke vuonna 2014. Hän asuu Kirkkonummella Veikkolassa.


title: Kynsihyyppä

text: Kynsihyyppä ("Vanellus spinosus") on hyyppien sukuun kuuluva kahlaaja. Lajin nimesi ja kuvaili Carl von Linné 1758. Tuntee myös tieteellisen nimen "Hoplopterus spinosus".


title: Kynsihyyppä

text: Linnun pituus on 25–27 cm, siipien kärkiväli 69–81 cm ja paino 127–159 g. Räkättirastaan kokoinen pitkäjalkainen kahlaaja, jonka höyhenpuku on selkäpuolelta ruskea, rinta musta, maha valkoinen, sekä kaula, niska ja posket valkoiset. Päälaki on musta. Koivet ovat mustat, samoin nokka. Sukupuolet ovat samanvärisiä. Tavallisin ääni on hellittämättä inttävä 'kik'.


title: Kynsihyyppä

text: Pesii laikuittaisesti, Euroopassa vain paikoin Kreikassa, Balkanilla ja Turkissa. Lähi-idässä pesii paikoin Israelissa, Jordaniassa, Syyriassa ja Irakissa. Pääosa kynsihyypistä pesii Afrikassa Saharan ja päiväntasaajan välissä sekä Niilin laaksossa ja suistossa. Maailman populaation koko on 130 000–180 000 yksilöä. Lajin kanta on elinvoimainen. Lajia ei ole tavattu Suomessa. Eurooppalaiset populaatiot ovat muuttolintuja, jotka talvehtinevat Afrikassa.


title: Kynsihyyppä

text: Alavien maiden aukeat suot, tulvaniityt, jokien rannat ja suistot sekä järvenrannat. Etiopiassa ja Turkissa voi pesiä myös vuoristossa 2700 metrin korkeuteen saakka.


title: Kynsihyyppä

text: Koiras raaputtaa maahan muutamia kuoppia, joista naaras valitsee yhden pesäksi. Munia on lähes aina 4. Pesyeitä voi olla kesän aikana 2. Haudonta-aika on 22–24 päivää, molemmat puolisot hautovat. Poikaset ovat pesäpakoisia ja oppivat lentämään 7–8 viikon ikäisinä, jonka jälkeen ne pian itsenäistyvät.


title: Kynsihyyppä

text: Maassa elävät pienet selkärangattomat, pääasiassa hyönteiset.


title: Mysteeri (täsmennyssivu)

text: Mysteerillä tarkoitetaan yleensä jotain salaperäistä tai arvoituksellista asiaa.


title: Mysteeri (täsmennyssivu)

text: Muita merkityksiä:


title: Edmund Barton

text: Sir Edmund Barton, GCMG, QC, (18. tammikuuta 1849 – 7. tammikuuta 1920) oli australialainen poliitikko ja tuomari. Hän oli myös Australian korkeimman oikeuden ensimmäinen puheenjohtaja vuosina 1903–1920.


title: Edmund Barton

text: Barton toimi Australian ensimmäisenä pääministerinä 1901–1903, minkä myötä hänestä tuli kansallissankari. Hänen merkittävin saavutuksensa oli Australian itsenäistymisliikkeen johtaminen 1890-luvulla. Hänet valittiinkin maan ensimmäiseksi pääministeriksi, mutta hän jätti tehtävän siirtyäkseen Australian korkeimman oikeuden tuomariksi.


title: Edmund Barton

text: Barton syntyi Sydneyn esikaupungissa Glebessä. Hän oli pörssivälittäjä William Bartonin ja Mary Louise Bartonin yhdeksäs lapsi. Hän opiskeli oikeustiedettä Sydneyn yliopistossa ja valmistui erinomaisin arvosanoin. Hänestä tuli asianajaja vuonna 1871. Hän pelasi myös krikettiä ja eräällä pelimatkalla Newcastleen vuonna 1870 hän tapasi tulevan vaimonsa Jane Mason Rossin. He avioituivat vuonna 1877.


title: Edmund Barton

text: Vuonna 1879 Barton oli erotuomari Australian ja Englannin välisessä krikettiottelussa. Kiistanalaisen tuomion jälkeen katsojat ryntäsivät kentälle ja syntyi kansainvälisen kriketin ensimmäinen mellakka. Barton auttoi rauhoittamaan tilanteen ja sai runsaasti huomiota.


title: Edmund Barton

text: Vuonna 1876 Barton oli Sydneyn yliopiston vaalipiirissä ehdolla Uuden Etelä-Walesin parlamentin alahuoneeseen, mutta häntä ei kuitenkaan valittu kuin vasta kolmannella kerralla vuonna 1879. Vaalipiiri kuitenkin lakkautettiin jo heti seuraavana vuonna ja Bartonista tuli Wellingtonin vaalipiirin edustaja vuosiksi 1880–1882. Itä-Sydneyn vaalipiirin edustajana hän toimi vuosina 1882–1887. Tässä vaiheessa Barton ei pitänyt tarpeellisena korostaa vapaakauppamyönteisyyttään. Vuonna 1882 hänestä tuli parlamentin puhemies ja vuonna 1887 hänet nimitettiin parlamentin ylähuoneeseen. Tammikuussa 1889 hänestä tuli George Dibbsin hallituksen oikeuskansleri.


title: Jacques Hadamard

text: Jacques Salomon Hadamard (8. joulukuuta 1865 – 17. lokakuuta 1963) oli ranskalainen matemaatikko. Hän todisti alkulukulauseen vuonna 1896.


title: Jacques Hadamard

text: Hadamard opiskeli École Normale Supérieuressa ja ryhtyi poliittisesti aktiiviseksi Dreyfusin tapauksen yhteydessä; kapteeni Alfred Dreyfus oli hänen velipuolensa. Hänen opiskelijoitaan olivat muiden muassa Maurice Fréchet, Paul Lévy, Szolem Mandelbrojt ja André Weil.


title: Jacques Hadamard

text: Hadamardin mukaan on myös nimetty Hadamardin matriisi. Hänelle myönnettiin Grand Prix des Sciences Mathématiques vuonna 1892 ja Prix Poncelet vuonna 1898. Hän kuoli Pariisissa 97-vuotiaana.


title: Berkley Bedell

text: Berkley Warren Bedell (s. 5. maaliskuuta 1921) on yhdysvaltalainen demokraattisen puolueen poliitikko.


title: Berkley Bedell

text: Bedell syntyi Spirit Lakessa, Iowassa. Hän valmistui Spirit Lake High Schoolista vuonna 1939 ja opiskeli sen jälkeen Iowa State Universityssä. Hän on toisen maailmansodan veteraani.


title: Berkley Bedell

text: Bedell istui Yhdysvaltain edustajainhuoneessa Iowan 6. vaalipiiristä vuosina 1975–1987. Hän ei asettunut uudelleen ehdolle vuonna 1986 sairastuttuaan Lymen tautiin. Hän on perustanut vuonna 1998 merkittävän vaihtoehtolääkintäkeskuksen. Hän uskoo vaihtoehtolääkinnän menetelmiin ja panee myös eturauhassyövästä toipumisensa sen tiliin.


title: Ѷ

text: Ѷ on kyrillinen kirjain, jota käytettiin muinaisissa kyrillisessä aakkostossa vastaamassa kreikan kielen ypsilonia. Kirjainta käytettiin aikoinaan venäjän, serbin ja romanian kyrillisissä aakkostoissa, mutta se hävisi niistä 1800-luvun tienoilla. Sen sijaan kirkkoslaavissa kirjain on yhä käytössä.


title: Deanna Durbin

text: Edna Mae ”Deanna” Durbin (4. joulukuuta 1921 Winnipeg, Kanada – 20. huhtikuuta 2013 Neauphle-le-Château, Ranska) oli kanadalainen näyttelijä. Hänen vanhempansa James ja Ada olivat maahanmuuttajia Lancashirestä, Englannista. Heillä oli myös toinen lapsi, tytär Edith, josta tuli opettaja.


title: Deanna Durbin

text: Durbin sai sopimuksen Metro-Goldwyn-Mayerilta vuonna 1935. Hän tuli Hollywood-uransa aikana tunnetuksi varsinkin heleästä lauluäänestään. Hänelle myönnettiin jo vuonna 1938 Oscar-kunniapalkintoihin kuulunut niin sanottu Juvenile Award.


title: Deanna Durbin

text: Durbinin tunnettuja elokuvia ovat muiden muassa "Se alkoi Eevasta" (1941), "Tuli ja tuhka" (1944) ja "En antaudu" (1945). Hän eli 1950-luvun alusta alkaen enimmäkseen poissa julkisuudesta. Muiden muassa Anne Frank ja Winston Churchill nimesivät Durbinin suosikkifilmitähdekseen.


title: Deanna Durbin

text: Durbinilla on tähti Hollywood Walk of Famella. Hän oli naimisissa kolmeen otteeseen; kolmas avioliitto alkoi vuonna 1950 ja päättyi vasta puolison kuolemaan 1. maaliskuuta 1999. Deanna asui ennen kuolemaansa Sveitsissä. Hän kuoli 91-vuotiaana huhtikuussa 2013.


title: Sylvia Ruuska

text: Sylvia Elina Ruuska (s. 4. heinäkuuta 1942) on yhdysvaltalainen uinnin olympiamitalisti.


title: Sylvia Ruuska

text: Ruuska voitti Melbournen olympialaisissa 1956, vain 14-vuotiaana, kaksi mitalia. Hän ui 4 × 100 metrin vapaauintiviestissä hopealle ja henkilökohtaisessa 400 metrin vapaauintikilpailussa pronssille. Urallaan hän ui sekauinnissa useita maailmanennätyksiä. 27. kesäkuuta 1958 hän ui 400 metrin sekauinnissa ajan 5.46,6, joka oli matkan ensimmäinen virallinen maailmanennätys.


title: Sylvia Ruuska

text: Sylvia Ruuskan isä Weikko Ruuska oli suomalaissyntyinen.


title: Between Fire and Ice

text: Between Fire and Ice on kosketinsoittaja-laulaja Jukka Gustavsonin seitsemäs soololevy ja Organ Fusion Bandin ensimmäinen levy. Organ Fusion Band soitti myös useita keikkoja levyn kokoonpanolla sekä kitaristi Pekka Nylundin kanssa, ennen levyn valmistumista nimellä Jang Vans. "Fraktaali symmetria" on omistettu basisti "Joe" Veronalle.


title: Between Fire and Ice

text: Kaikki kappaleet säveltänyt, sanoittanut ja sovittanut Jukka Gustavson.


title: Uusi realismi (filosofia)

text: Uusi realismi oli 1900-luvun alkupuolen tietoteoriaan keskittynyt filosofinen suuntaus, jonka muodostivat ennen kaikkea kuusi yhdysvaltalaista filosofia: Edward Gleason, Edwin Holt, Walter Marvin, William Montague, Ralph Barton Perry ja Walter Pitkin. Uusi realismi suuntautui idealismia ja erityisesti hegeliläisyyttä vastaan, ja pyrki erottamaan metafysiikan tietoteoriasta. Uutta realismia voidaan pitää naiivin realismin muotona.


title: Uusi realismi (filosofia)

text: Uudet realistit hylkäsivät tietoteoreettisen subjektivismin eli sen, että kaikki tietomme olisi fenomenologista ja koskisi maailmaa vain sellaisena kuin se näyttäytyy meille. Ryhmä katsoi, että kun ihminen on tietoinen jostain oliosta, olisi virhe sanoa, että silloin olisi olemassa kaksi tosiasiaa – tieto oliosta mielessä, ja mielen ulkopuolinen olio itsessään. Uudet realistit katsoivat, että ne esineet, joista jotakin tiedetään tai ei tiedetä, voivat olla olemassa riippumatta siitä, oltiinko niistä tietoisia tai ei. Uudet realistit uskoivat siis objektiivisen todellisuuden olemassaoloon.


title: Uusi realismi (filosofia)

text: Perry oli uuden realismin ensimmäisiä edustajia teoksellaan "The Ego-Centric Fredicament" (1910). Laajemmaksi filosofiseksi liikkeeksi uusi realismi muodostui edellä mainitun ryhmän julkaistua artikkelin "The Program and First Platform of Six Realists" ("The Journal of Philosophy", 1910) sekä teoksen "The New Realism" (1912). Brittiläisistä filosofeista uutta realismia kannattivat mm. Bertrand Russell, G. E. Moore, T. P. Nunn, Samuel Alexander ja George Stout, ja yhdysvaltalaisista mainittujen lisäksi mm. F. J. E. Woodbridge, G. S. Fullerton ja E. B. McGilvary.


title: Uusi realismi (filosofia)

text: Kriittinen realismi oli myöhempi realistinen liike, joka suuntautui muun muassa uutta realismia vastaan.


title: Uusi realismi

text: Uusi realismi () (myös uusrealismi, uudet realistit, Nouveau Realisme tai Nouveaux realistes) on taidesuuntaus, jonka perustivat vuonna 1960 Ranskassa taidekriitikko Pierre Restany ja taidemaalari Yves Klein. Suuntauksen jäsenet pyrkivät saattamaan elämän ja taiteen lähemmäs toisiaan. He sanoivat näkevänsä maailman kuvana, josta ottavat osia ja sijoittavat ne osaksi teoksiaan. Dadaistien ja Marcel Duchampin antitaiteen tavoin uusrealistit pyrkivät käyttämään arkisia, tosielämän esineitä taiteessaan. Assemblaasin ja valmisesineiden käyttö oli tyypillistä uusrealisteille.


title: Uusi realismi

text: Uudet realistit olivat mannereurooppalainen vastine englantilaiselle ja amerikkalaiselle pop-taiteelle, joka oli syntynyt Englannissa 1950-luvun lopulla. Ryhmässä olivat Yves Kleinin lisäksi muun muassa Arman, François Dufrêne César, Christo, Raymond Hains, Martial Raysse, Mimmo Rotella, Daniel Spoerri ja Jean Tinguely ja myöhemmin Niki de Saint Phalle.


title: Uusi realismi

text: Uusrealistien taidetta nähtiin Suomessa ainakin Ars 69 -näyttelyssä. Pierre Restany kutsuttiin esitelmöimään Helsinkiin ja Arsissa olivat esillä ryhmästä Arman ja César. Manner-Euroopan pop-taiteen virtaukset eivät kuitenkaan herättänet voimakasta vastakaikua Suomen taiteessa, vaan täkäläisinä esikuvina pidettiin pikemminkin popin amerikkalaisia suuntauksia.


title: Tukulti-Ninurta I

text: Tukulti-Ninurta I oli Assyrian kuningas (1233–1196 eaa.), joka valtasi Babylonian keskiassyrialaisella ajalla. Hän voitti heettiläiset Nihriyan taistelussa.


title: Tukulti-Ninurta I

text: Myöhemmin hallituskaudellaan Tukulti-Ninurta I hyökkäsi Babyloniaan. Tukulti-Ninurta I vei Babylonian kassiittikuninkaan Kaštiliš IV:n vankina Assyriaan. Kun Babylon kapinoi tämän takia, assyrialaiset ryöstivät sen temppelit.


title: Tukulti-Ninurta I

text: Kaštiliš IV:n pojat saartoivat Tukulti-Ninurta I:n Kar-Tukulti-Ninurtaan, pääkaupunkiin jonka Tukulti-Ninurta I oli määrännyt rakennettavaksi. Tukulti-Ninurta I murhattiin saarretussa kaupungissa. Tukulti-Ninurta I ("sodan jumala Ninurta on turvani") nousi valtaan isänsä Salmanassarin kovalla ja julmallakin kurilla johdetussa valtiossa.


title: Tukulti-Ninurta I

text: Alussa tehtiin sotaretki itäisille vuorilla, joissa asui gutilaisia ja muita heimoja. Sieltä otettiin vangiksi alueiden kuninkaat, joilla vannotettiin Assurissa vasallilupaus ja jotka pantiin maksamaan veroa, muun muassa toimittamaan puutavaraa. Jos joku rikkoi vasallivalansa, häntä kidutettiin julmasti.. Kuningas hyökkäsi myös pohjoiseen Nairiin, Iso-Zab-joen yläjuoksulle, jossa tehtiin samoin kuin gutilaisille.


title: Tukulti-Ninurta I

text: Tukulti-Ninurta I voitti heettiläiset Nihriyassa, sai 28 000 vankia ja pystytti temppelin. Heettiläisltä saatiin rautaa. Hän valtasi Tigrisin yläjuoksun ja eteni Vanjärven laaksoon asti. Näin itäiset, pohjoiset ja läntiset alueet joutuivat Assyrian vallan alle. Myös jotkin aremealaisryhmät, jotka enteilivät myöhempää suurta hyökkäystä, kukistettiin.


title: Tukulti-Ninurta I

text: Noin 1233 eaa. hän hyökkäsi Babyloniaan ja valtasi ensin rajavyöhykkeen. Babylonian armeija voitettiin, kuningas Kaštiliaš vietiin kahleissa Assyriaan. Nyt Assyrian mahti ulottui Babyloniaan ja Bahrainiin eli Dilmuniin asti. Babylonia nousi Elamin yllyttämänä pian kapinaan, minkä jälkeen Assyrian rangaistusretkikunta hyökkäsi Babylonin kaupunkiin. Assyrian armeija surmasti armotta kaupunkilaisia, ryösti temppelit, repi Babylonin muurit, vei kaupungin jumalan Mardukin patsaan Esangila-temppelistä Assyriaan, jonka kuningas asetti valtaistuimelle uuden nukkehallitsijan. Vallassa ollut sotaa kannattava ryhmä riemuitsi. Mutta Assyriassa oli asunut pitkään babylonialaisia, ja myös assyrialainen oppositio piti Mardukin patsaan viemistä pyhäinhäväistyksenä. Kuningas teettikin katkonaisena säilyneen kirjoituksen, jossa syytti Babylonian kuningasta sodasta.. Kuningas julisti itsensä Sumerin ja Akkadin kuninkaaksi.


title: Tukulti-Ninurta I

text: Tukulti-Ninurtan valtakunta ulottui nyt Bahrainista Syyriaan. Tukulti-Ninurta rakensi suuren palatsin Assuriin ja Kar-Tukulti-Ninurtan kaupungin Tigrisin toiselle puolelle Assuria vastapäätä. Hän myös linnoitutti Assurin. Ajan kuluessa Tukulti-Ninurta etääntyi kansastaan, ja alkoi suhtautua ihmisiin vihamielisesti, ja eristäytyä. Assurin papisto alkoi vastustaa tätä hirmuhallitsijaksi muuttunutta kuningasta. Tukulti-Ninurtan kukisti lopulta hänen oma poikansa, kuninkaan vastustajat saartoivat hänet kaupunkiinsa, ja kuninkaan poika Assurnadinapli tappoi kuninkaan, joka oli jo potkaistu virastaan.


title: Tukulti-Ninurta I

text: Babylon kapinoi Mardukin papiston yllyttämänä ja itsenäistyi kapinassa Tukulti-Ninurtan viimeisinä hallitusvuosina 1226, kun Elamilaisten hyökkäys kikisti Assyrian asettaman Babylonian kuninkaan. Lopulta hän jopa pani Assyrian maksamaan veroa Babylonin kuninkaiden Melišipak II ja Marduk-apal-iddin I hallitessa. Tämän jälkeen Assyria heikkeni mm. sisäisten vallanperimyssotien ja aramealaisten ryöstöretkien takia.


title: Marion Barry

text: Marion Shepilov Barry, Jr. (6. maaliskuuta 1936 Itta Bena, Mississippi – 23. marraskuuta 2014 Washington) oli yhdysvaltalainen demokraattisen puolueen poliitikko.


title: Marion Barry

text: Syntyjään mississippiläinen Barry kasvoi Memphisissä, Tennesseessä. Hän pääsi Booker T. Washington High Schoolista vuonna 1954 ja valmistui sen jälkeen LeMoyne-Owen Collegesta vuonna 1958 sekä Fisk Universitystä vuonna 1960. Hän oli "Eagle Scout" ja muutti Washingtoniin vuonna 1965.


title: Marion Barry

text: Kaupunginvaltuuston jäsenenä ollessaan 9. maaliskuuta 1977 hän joutui ammutuksi mutta toipui hyvin. Hän toimi vuosina 1979–1991 Washingtonin toisena pormestarina; ura katkesi tilapäisesti koko Yhdysvaltoja kuohuttaneeseen huumausaineskandaaliin, joka syntyi, kun poliisi löysi 18. tammikuuta 1990 Barryn ja hänen naisystävänsä hallusta kokaiinia. Barry sai lokakuussa 1990 kuuden kuukauden vankeustuomion mutta onnistui jatkamaan poliittista uraansa, ja hän toimi Washingtonin pormestarina toistamiseen vuosina 1995–1999.


title: Marion Barry

text: Barry oli diabeetikko ja toipunut eturauhassyövästä. Hän kuoli washingtonilaisessa sairaalassa 78-vuotiaana 23. marraskuuta 2014.


title: Yli rajojen

text: Yli rajojen (Beyond Borders) on vuonna 2003 valmistunut draamaelokuva. Elokuvan on ohjannut Martin Campbell. Pääosissa ovat Angelina Jolie ja Clive Owen.


title: Vilho Askola

text: Vilho Askola (9. marraskuuta 1906 Pietari – 27. huhtikuuta 1994) oli nurmijärveläinen taidegraafikko. Hänet muistetaan muun muassa suomalaista maisemaa kuvaavista puupiirroksistaan. Askolan kotikieli oli suomi, ja suurimman osan elämästään hän asuikin Suomessa.


title: Vilho Askola

text: Ollessaan 20-vuotias Askola aloitti opiskelunsa Taideteollisessa keskuskoulussa Helsingissä, opiskeli siellä 1927–1929, ja sen jälkeen hän jatkoi Suomen Taideyhdistyksen piirustuskoulussa 1929–1931.


title: Vilho Askola

text: Hänen ensimmäinen kansainvälinen näyttelynsä oli Moskovassa vuoden 1934 puolivälissä. Nurmijärvelle Askola lähti vuonna 1941, jossa asui myös hänen aviopuolisonsa Pirkko. Heillä oli yksi tytär. Vilho Askola on myös kirjoittanut kirjoja.


title: Vilho Askola

text: Vuonna 2006 tuli kuluneeksi sata vuotta Vilho Askolan syntymästä, ja Nurmijärven museo julkaisi juhlavuodesta internetsivut.


title: Todd Akin

text: Todd Akin (s. 5. heinäkuuta 1947 New York) on yhdysvaltalainen republikaanisen puolueen poliitikko. Hän toimi Yhdysvaltain edustajainhuoneen jäsenenä Missourin toisesta vaalipiiristä 3. tammikuuta 2001 – 3. tammikuuta 2013.


title: Todd Akin

text: Newyorkilaissyntyinen Todd Akin muutti myöhemmin St. Louisiin ja opiskeli John Burroughs Schoolissa. Sieltä päästyään hän valmistui Worcester Polytechnical Institutesta Massachusettsissa. Hän pääsi Missourin edustajainhuoneeseen vuonna 1988 ja tuli valituksi uudelleen viisi kertaa.


title: Todd Akin

text: Akin, joka on toipunut eturauhassyövästä, on ollut kesäkuusta 1975 saakka naimisissa vaimonsa Lullin kanssa.


title: Todd Akin

text: Akin sanoi vuonna 2012 ollessaan senaattoriehdokkaana että oikeasta raiskauksesta ei voi tulla raskaaksi, mihin presidentti Obamakin jyrähti. Republikaanit peruivat tukensa häneltä ja hän menetti 5 miljoonan dollarin rahoituksen.


title: Tiglat-Pileser I

text: Tiglat-Pileser I (1115–1076 eaa.) oli Assyrian kuningas, joka perusti lyhytikäisen suurvallan ja oli eräs Assyrian mahtavimmista kuninkaista. Tiglat-Pileser I:n nimi oli alun perin assyriaksi "Tukulti-apil-Esharra", ”luotan Esharran poikaan”, useimmiten käytetään kuitenkin Raamatun mukaista nimeä. Tiglatpileser I:n luoma imperiumi oli sataan vuoteen uusi Assyrian loistokausi, ja se kesti vain kolme sukupolvea. Alussa hän hyökkäsi luultavasti fryygialaisia Mushki-kansoja vastaan, ja myöhemmin laajensi valtaansa Syyriassa ja Kurdistanin vuorilla, ja valtasi lopulta Babylonian.


title: Tiglat-Pileser I

text: Tiglat-Pileser pystyi rakentamaan suurvallan, kun Egypti oli jakautuneena Tanisin ja Theban johtamiin valtioihin, ja heettiläisten valtakunta oli luhistunut. Nebukadnessar I:n johtama Babylonia oli Assyriaa heikompi. Tiglat-Pileser I ajoi 1114 eaa. pois maahan tunkeutuneet fryygialaiset mushkit Ylä-Eufratilta Assyrian alueelta. Se onnistui armeijan Tur Abdinin vuortn yli johtamalla pikamarssilla. Tiglat-Pileser valtasi samalla retkellä Kommagenen itäisen Eufratin ja Kilikian välissä. Suuri määrä vihollisia surmattiin armotta, vankeja vietiin Assyriaan. Vallattiin myös Itä-Kappadokia.


title: Tiglat-Pileser I

text: Assyria voitti myös heettiläisten rippeet Pohjois-Syyriasta ja laittoi heidät maksamaan veroja, samoin Malatiasta koilliseen Assyrian Subartun provinssista. Assyrialaiset etenivät Vanjärven eli Nairin suuren meren eteläpuoliseen vuoristoon Khabikhin maahan ja kääntyivät länteen vallatakseen Mussrin ja Malatian. Etelä-Amenian Nairimaat voitettiin ja pakotettiin maksamaan veroa. Viidentenä vuonna Tiglat-Pileser I valtasi Comanan ja Kappadokian ja alueita Kilikiassa. Pohjois-Syyrian aramealaisten kimppuun hyökättiin myös.


title: Tiglat-Pileser I

text: Tiglat-Pileser palautti Assyrian entiseen kokoonsa, ja päätti ylittää suurvallan rajat. Tiglatpileser pyrki Välimerelle, ja kauhistuneet Foinikian kaupungit Byblos, Siidon ja Arvad, ja monet muut kaupungin päättivät maksaa veroa kuultuaan Assyrian armeijan hirmotöistä, toisaalta ne aivan oikein uskoivat Assyrian rauhoittavan aramealaisia ryöstelijöitä. Tiglatpileser marssi Libanoniin, josta Amurruun ja meren yli Simyraan kuuden tunnin purjehduksen päähän. Libanon valloitettiin 1095 eaa., foinikialaiset maksoivat Assyrialle veroa. Tiglatpileser taisteli monta kartaa maahan tunkeutuvia aramealaisia vastaan tunkeutuen Syyrian Palmyraan eli Tadmoriin.


title: Tiglat-Pileser I

text: Kun Babylonian kuningas Nebukadnessar kuoli, hänen seuraajansa päätti hyökätä Assyriaan ryöstämään maata. Tiglatpileserin johtamat assyrialaiset kostivat hyökkäämällä Babyloniaan valloittaen Babylonin ja loput maasta. Sinettitaide oli yleistymäsäs näihin aikoihin. Kuningas rakennuttii temppeleitä ja viljavarastoja. Usko pahoihin aaveisiin, joka oli ollut yleistä aiemmin, yleistyi erityisesti, ja papit loitsivat niitä vastaan.


title: Tri. N. Gin

text: Tri. N. Gin on videopelihahmo ja toissijainen vihollinen "Crash Bandicoot" -pelisarjassa.


title: Tri. N. Gin

text: Tri. N. Gin on kyborgi, joka on ammatiltaan puolustusteollisuusfyysikko. Hän toimii pelisarjassa usein eräänä päävastuksista. Hän on Tri. Neo Cortexin oikea käsi ja uskollinen apuri (korvaten Tri. Nitrus Brion), sekä auttaa häntä luomaan monia aseita ja muita epämiellyttäviä välineitä (vaikka hän työskenteli ilman Cortexia Crash Twinsanityssä). Hänen persoonallisuutensa ja ulkoasunsa pohjautuvat tyypilliseen häiriintyneen kätyrin stereotypiaan.


title: Tri. N. Gin

text: Jason Rubinia pidetään tri. N. Ginin keksijänä. Tri. N. Ginillä on päässään toimiva ohjus, joka aktivoituessaan aiheuttaa hänelle päänsärkyä. Myös Jason Rubin kärsi kroonisesta päänsärystä. N. Ginin nimi on sanaleikki sanasta "engine", joka tarkoittaa englanniksi moottoria, viitaten hänen fyysikon työhönsä.


title: Tri. N. Gin

text: Naughty Dog -kaudella N. Ginin ääntä on kuvailtu jossakin määrin nasaaliseksi. Ääni on digitaalisesti muunneltu sisällyttämään toinen, kimeä ääni, joka kaikuu hänen tavallisessa puheessaan, antaen äänelle robottimaisen vaikutelman. Tällä kaudella hänen ääninäyttelijänään toimi Brendan O'Brien, joka ääninäytteli myös toisia sarjan henkilöitä Naughty Dog -kaudella. -pelissä N. Giniä ääninäytteli Corey Burton (joka toimi myös N. Tropyn äänenä samaisessa pelissä), jolloin robottimaista efektiä hänen äänessään ei ollut. N. Giniä ääninäytteli Quinton Flynn Crash Nitro Kartissa ja Crash Twinsanityssä. Jälleen kerran, robottimainen efekti hänen äänessään on läsnä, mutta huomattavasti vaimeampana kuin aikaisemmin. Nolan North ääninäytteli N. Giniä peleissä Crash Tag Team Racing ja Crash of the Titans. Kazuhiro Nakata dubbasi japaniksi hänen äänensä Cortex Strikes Back -pelistä Crash Twinsanityyn ja Mitsuru Ogata (joka myös dubbasi japaniksi Nitrus Brion äänen samaisessa sarjassa) dubbasi hänen äänensä japaniksi Tag Team Racingissa.


title: Tri. N. Gin

text: N. Gin tottelee Tri. Neo Cortexin jokaista käskyä kyselemättä, toisin kuin Tiny Tiger, Koala Kong ja Dingodile. N. Gin toimii Cortexin oikeana kätenä, korvaten Tri. Nitrus Brion ensimmäisen Crash-pelin jälkeen. Nitrus Brion tapaan N. Gin ei ole yhtä impulsiivinen kuin Cortex tai Uka Uka. Hän harkitsee toimintaansa ennen siihen ryhtymistä. Tämä johtaa usein kiistoihin Cortexin kanssa, kuten näytetään Crash Bandicoot 2- ja -pelien alkuvideoissa, joissa jälkimmäisessä hän pohtii, onko Crash Bandicoot liian voimakas heidän päihitettäväkseen. Tri. Neo Cortex ottaa kuitenkin välillä N. Ginin ehdotukset harkintaan.


title: Tri. N. Gin

text: N. Ginin käytös muuttuu häiriintyneemmäksi Crash Nitro Kartissa ja Crash Twinsanityssä, joka ilmenee helposti alkavana kikattamisena. Crash Twinsanityn poistetussa kohtauksessa on viittauksia siihen, että hän olisi jonkinasteisesti ihastunut Crashin siskoon, Cocoon. Kohtauksessa Cortex naamioi itsensä Cocoksi, ja joutuu N. Ginin kidnappaamaksi. Mitään viittausta tähän ihastumiseen ei kuitenkaan näytetä Twinsanityn lopullisessa versiossa. Crash Tag Team Racingissa, Tri. N. Gin kuvataan masokistiseksi, itsetuhoiseksi ja naishulluksi, joka alkaa helposti huutaa, nyyhkyttää ja kikattaa. N. Gin myös alkaa tehdä aseita tarkoitukseen epätyypillisistä tavaroista, kuten pörröisistä tohveleista. Pelin eräässä vaiheessa hän pyytää Crashia ostamaan hänelle balettiasun, jotta hän tuntisi itsensä kauniiksi. Crash of the Titanssissa selviää epäsuorasti, että N. Ginillä on George-niminen veli.


title: Tri. N. Gin

text: Tri. N. Gin on tanakka, punahiuksinen (mustat hiukset Crash Tag Team Racingissa ja tummansiniset Crash of the Titans -pelissä) kyborgi, jolla on jäljellä vain puolet hänen oikeista kasvoistaan. Hänellä on samanlainen asu kuin Cortexilla. Lisäksi hänellä on lukuisa määrä pultteja joka puolella takkiaan. Hänen silmäänpistävin ominaisuutensa on iso ohjus, joka törröttää hänen päänsä oikealta puolelta. Ohjusonnettomuuden jälkeen N. Gin muunsi sen ylläpitojärjestelmäksi, joka muutti melkein puolet hänen kasvoistaan metalliksi. Ohjus on yhä toimiva. Sen luultiin aktivoituvan vain kun N. Gin on vihainen tai stressaantunut, mutta kuten Tag Team Racingissa paljastettiin, hän voi aktivoida ohjuksen tahdon voimalla, useimmiten tasapainottamaan hänen ajokkiansa Tag Team Racingissa. Silmä hänen ei-mekaanisella puolella päätään on jotenkuten pieni, mutta hänen toinen silmä on suurehko, pyöreä ja siinä on pieni pupilli (mutta Nitro Kartissa, hänen mekaanisen puolensa silmä oli musta, jossa oli punainen pupilli). N. Gin on hieman lyhyempi kuin Cortex, mutta Tag Team Racingissa hän on yhtä pitkä kuin Cortex. Samaisessa pelissä, N. Ginin iho on harmahtava, toisin kuin vaaleanpunainen/keltasävyinen kuten aiemmissa peleissä. Crash of the Titans -pelissä N. Ginin iho ja hiukset ovat sinertäviä ja silmä hänen mekaanisella puolellaan on suurempi. Lukuun ottamatta edellä mainittuja erilaisuuksia N. Gin näyttää samalta kuin aiemmissa peleissä. Twinsanity -pelissä Ginillä oli vihreä iho.


title: Tri. N. Gin

text: Kun Tri. N. Gin oli lapsena Academy of Evilissä, hänellä oli päähän juuttunut paperilennokki. Tämä ennakoi ohjusta, joka jäi hänen päähänsä myöhemmin, kuten paljastettiin lukitussa konseptikuvaekstrassa Crash Twinsanityssa.


title: Tri. N. Gin

text: Niin kuin muiden sarjan hahmojen kanssa, N. Ginin tarkkaa ikää on vaikea määritellä. Lukitussa konseptikuvaekstrassa Crash Twinsanityssä N. Ginin näytetään käyvän samaa koulua kuin Neo Cortex ja Nitrus Brio, joten hänen ikänsä saattaa olla sama kuin Cortexin ja Nitrus Brion. N. Ginin Peter Lorre-aksentti ja polkkateema Crash of the Titans -pelissä vihjaa, että hänellä saattaisi olla itävaltalaiset sukujuuret, vaikka mitään todisteita tästä ei ole muissa sarjan peleissä. Ennen liittoutumistaan Tri. Neo Cortexin kanssa hän oli tunnettu fyysikko puolustusteollisuudessa, Budjettileikkauksen vuoksi yksi hänen ohjusprojekteistaan meni pieleen, jonka vuoksi yksi ohjuksista jäi hänen päähänsä. Sen jälkeen hän stabilisoi ohjuksen ja tuli yhdeksi Cortexin kätyreistä vuosi ensimmäisen Crash Bandicoot -pelin tapahtumien jälkeen.


title: Tri. N. Gin

text: Samalla kun hän auttoi Cortexia ymmärtämään mestarikristallin voimia, N. Gin paljasti että 25 orjakristallia tarvitaan mestarikristallin lisäksi käyttämään sen voimaa ihmiskunnan orjuuttamiseksi. Kun Cortex sai Crashin tuomaan kristallit hänelle, Tri. N. Gin yritti ottaa ne toiseksi viimeisenä pomona pelissä. Kuitenkin, N. Ginin robotin heikkona kohtina toimivat aseet rikkoutuivat kun Crash tuhosi ne Wumpa-hedelmillä, saaden robotin rikkoutumaan ja räjähtämään, jättäen N. Ginin leijumaan avaruuteen. Jotenkin hän pääsi Cortexin avaruus asemalle ennen viimeistä pomo taistoa, kuten Cortex kertoi ennen hänen taistelua.


title: Tri. N. Gin

text: "Crash Bandicoot 3: Warped" -pelissä N. Gin palasi toiseksi viimeiseksi pomoksi. Uka Ukan ja Cortexin käskyjen alaisena hänet oli lähetetty tuhoamaan Bandicootit hänen uudella kaksi-vaiheisella robotilla, joka aluksi on panssarin peitossa. Kun kaikki panssarin aseet on tuhottu, panssari muuttuu taistelu alukseksi jossa on suuret laukaisu alustat. Taistelun jälkeen N. Gin jää taas leijumaan avaruuteen.


title: Tri. N. Gin

text: "Crash Bandicoot: The Wrath of Cortex" -pelissä, N. Gin on osallistunut Uka Ukan tapaamiseen, ja kertoo Crunch Bandicootin, Cortexin uuden superaseen, salaisuuden. Pelin loppuajan hän on esteenä joissakin tasoissa.


title: Tri. N. Gin

text: "Crash Twinsanityssä", N. Gin on ensimmäisessä pomona, ohjaten Mecha-Bandicootia tavoitteena tuhota Crash. Kun kaikki sen aseet on tuhottu, se iskee maahan reiän ja putoaa rotkoon. Myöhemmin N. Gin nähdään oman taistelualuksensa kapteenina. Pian sen jälkeen hän yrittää tuhota Crashin jälleen ohjuksilla, välillä heittäen TNT-laatikon. Pian sen jälkeen areena tuhoutuu, aiheuttaen sen että N. Gin lentää TNT-laatikko kasaan, josta taas aiheutuu suuri räjähdys joka upottaa taistelu aluksen. Viimeiseksi hänet nähdään liittoutuneena N. Tropyn ja N. Brion kanssa, yrittäen varastaa Pahiskaksosten aarteet. Mutta Spyro the Dragon ajaa heidät pois.


title: Tri. N. Gin

text: N. Gin ilmestyy jälleen pomovastuksena "Crash of the Titans" -pelissä. Hänellä on olevan armeija Tuomiapinoiksi kutsuttuja palvelijoita, joilla kaikilla on pieni ohjus kiinni päässään, kuten N. Ginillä. "Crash: Mind over Mutant" -pelissä Cortex oli jättänyt N. Ginin tarkkailemaan Crashin toimia. Tällä kertaa N. Ginin kätyreinä toimivat Rotnikot, jotka olivat edellisessä pelissä Cortexin omia kätyreitä.


title: Tri. N. Gin

text: N. Gin on ohjattava hahmo kaikissa Crash ajopeleissä ja hänen autonsa on usein paras kiihtyvyydessä. Crash Nitro Kartissa hän on yksi Cortexin joukkueen ajajista, jonka ajajat ohjaavat punaisia ajokkeja. Eräässä vaiheessa hän miettii cyberneettisten haiden tekemistä uusiksi kätyreiksi Nashia vastaan ajon jälkeen. Crash Tag Team Racingissa, hän saa vakuutettua Cortexia auttamaan Von Cluthia kadonneiden Power Gemsien etsinnässä, jotta hän voisi käyttää Von Cluthin huvipuistoa uutena tukikohtana (vaikka Cortex myöhemmin väittää että hän keksi tämän idean itse).


title: Tri. N. Gin

text: N. Gin tekee cameo-roolin kahdessa Crash juhlapelissä, ollen esteenä Ballistix-lajin tasossa "N. Ballism" "Crash Bashissa" ja näkymällä "Silhoutte Quiz" -minipelissä "Crash, Boom, Bang!issa".


title: Tri. N. Gin

text: "" -pelissä, N. Gin on toinen pomo tässä pelissä, taistellen korkeuksissa samankaltaisella aluksella kuten Warped-pelissä. Myöhemmin hän yhdistyy Tri. Neo Cortexin, Tinyn ja Dingodilen kanssa, tullen Mega-Mix -nimiseksi hirviöksi. Sen jälkeen kun Mega-Mix jahtasi Crashia avaruus asemalla, Mega-Mix jäi avaruus asemalle, joka räjähtyi heidän jääden sinne.


title: Frank Borman

text: Frank Frederick Borman II (s. 14. maaliskuuta 1928, Gary) on yhdysvaltalainen astronautti, joka toimi komentajana Kuun ensimmäistä kertaa kiertäneellä Apollo 8 -lennolla joulukuussa 1968. Lisäksi hän osallistui Gemini 7 -lennolle 1965.


title: Frank Borman

text: Borman toimi vuoteen 1986 Eastern Air Linesin toimitusjohtajana. Yhdysvaltain kongressi on myöntänyt hänelle vuonna 1978 "Congressional Space Medal of Honor" -kunniamerkin. Hänet on lisäksi otettu vuonna 1993 Astronaut Hall of Fameen, ja hän kuuluu myös National Aviation Hall of Fameen. Hän oli vuonna 1968 "Time"-lehden Vuoden henkilö.


title: Frank Borman

text: Borman meni vuonna 1950 naimisiin Susan Bogbeen kanssa. Parille syntyi kaksi poikaa, Frederick ja Edwin. Hänen omaelämäkertansa "Countdown: An Autobiography of Frank Borman" on vuodelta 1988. Hänellä on ollut eturauhassyöpä.


title: Andrew Young

text: Andrew Jackson Young, Jr. (s. 12. maaliskuuta 1932) on afroamerikkalainen ihmisoikeusaktivisti ja demokraattipoliitikko.


title: Andrew Young

text: Young syntyi New Orleansissa, Louisianassa, ja aloitti opintonsa Dillard Universityssä, mutta siirtyi sitten Howardiin, josta hän valmistui vuonna 1951. Hän istui Yhdysvaltain edustajainhuoneen jäsenenä Georgian viidennestä vaalipiiristä vuosina 1973–1977.


title: Andrew Young

text: Young toimi vuosina 1977–1979 Yhdysvaltain ensimmäisenä mustana YK-suurlähettiläänä, ja vuosina 1982–1990 hän toimi Atlantan pormestarina. Hän on tunnettu mustien oikeuksien puolustaja ja julkaisi vuonna 1996 teoksen "An Easy Burden: The Civil Rights Movement and the Transformation of America".


title: Andrew Young

text: Youngille on myönnetty ihmisoikeuksien eteen tehdystä työstä Presidential Medal of Freedom. Hän voitti vuonna 1978 myös Spingarn Medalin. Hän sairastui syksyllä 1999 eturauhassyöpään, joka onnistuttiin havaitsemaan jo taudin varhaisessa vaiheessa.


title: Aryeh Eldad

text: Aryeh Eldad (, s. 1. toukokuuta 1950) on israelilainen plastiikkakirurgi ja poliitikko. Hän edustaa knessetissä Kansallista uskontopuoluetta.


title: Aryeh Eldad

text: Eldad on väitellyt lääketieteen tohtoriksi Tel Avivin yliopistosta. Hän oli Israelin puolustusvoimien ylilääkäri vuosina 1997–2000.


title: Black Country derby

text: Black Country Derby on englantilainen jalkapallon paikallisottelu, joka pelataan West Bromwich Albionin ja Wolverhampton Wanderersin kesken. Ottelusarja on alallaan yksi maailman vanhimmista ja eniten vihamielisiä tunteita herättävä paikalliskamppailu.


title: Black Country derby

text: Ensimmäinen Black Country Derby pelattiin 2. tammikuuta 1886, kun joukkueet kohtasivat FA Cupissa West Bromwichin silloisella kotikentällä Stoney Lanella. Albion voitti kamppailun numeroin 3–1 ja on koko ottelusarjan yli 120-vuotisen historian ollut niskanpäällä cupotteluissa, sillä 11 joukkueiden kesken pelatusta FA Cupin ottelusta Wolves on pystynyt vain kerran kukistamaan verivihollisensa kahden ottelun päättyessä tasan. Liigaotteluissa joukkueet ovat sitä vastoin olleet erittäin tasaväkisiä, sillä 140 liigakohtaamisesta molemmat joukkueet ovat voittaneet 51 ottelua ja 38 kertaa on päädytty pistejakoon.


title: Black Country derby

text: Yksi Black Country Derbyn erityispiirteitä on ollut joukkueiden samankaltainen historia ja tasavahva menestys. Molemmat joukkueet perustettiin 1870-luvun lopussa ja ovat vuonna 1888 aloitetun Englannin Liigan perustajajäseniä. Englannin pääsarjassa Albion on pelannut 71 kautta ja Wolves 60 kautta. Liigamestaruuksia Wolvesilla on kolme Albionin yhtä vastaan. FA Cup mestaruudet ovat 5–4 Albionin hyväksi ja Liigacupin voittoa Wolverhamptonissa on juhlittu kahdesti, West Bromwichissa kerran.


title: Black Country derby

text: West Bromwich ja Wolverhampton eivät ole naapurikaupunkeja, vaan niiden välissä sijaitsee Walsall, josta myös tulee perinteikäs liigajoukkue, Walsall FC. Walsall FC:n menestys on kuitenkin ollut vuosien saatossa sen verran vaatimattomampaa, että sille ei ole kehittynyt yhtä merkittävää paikalliskilpailijan statusta.


title: Akvaariorakkaus

text: Akvaariorakkaus on vuonna 1993 valmistunut Claes Olssonin ohjaama suomalainen elokuva. Se perustuu Anna-Leena Härkösen romaaniin "Akvaariorakkautta".


title: Akvaariorakkaus

text: Elokuva kertoo tarjoilijasta Saarasta, joka on seksuaalisuudestaan tietoinen ja sillä miehiä härnäävä. Saara tapaa toimittajan nimeltään Joni, jonka luokse hän muuttaa asumaan.Elokuva on saanut seuraavat Jussit:


title: Seven Seals

text: Seven Seals on Primal Fearin kuude studioalbumi, joka julkaistiin 21. lokakuuta 2005.


title: Panu Pekkanen

text: Panu Pekkanen (28. kesäkuuta 1932 Kotka – 16. heinäkuuta 1986) oli suomalainen suomentaja. Pekkanen oli suomentajana varsin monipuolinen. Hänen suomennostyönsä vaihtelevat aikuisten romaaneista runoihin ja lastenkirjoihin. Kenties parhaiten hänet tunnetaan useiden J. R. R. Tolkienin teosten runojen suomentajana.


title: Panu Pekkanen

text: Pekkanen syntyi Kotkassa, mutta perhe muutti ilmeisesti jo hänen lapsuudessaan Helsinkiin, missä hän kävi koulunsa. Hänen vanhempansa olivat luennoitsija August Pekkanen ja Sylvi Kaplas. Pekkanen valmistui 1958 Helsingin yliopistosta filosofian kandidaatiksi, ja vuodesta 1961 lähtien hän toimi WSOY:llä kielentarkastajana. Hän oli naimisissa Pirkko Laitisen kanssa vuosina 1957–1973. Pekkanen kuoli 54 vuoden ikäisenä vuonna 1986. Hänen 1950-luvun lopulla alkanut uransa suomentajana ehti kestää hiukan yli neljännesvuosisadan. Myös Pekkasen nuorempi sisar Hilkka Pekkanen toimii suomentajana.


title: Panu Pekkanen

text: Pekkasen loppuelämän kestänyt työ J. R. R. Tolkienin teosten parissa sai alkunsa 1970-luvulla, kun hän liittyi Kersti Juvan ja Eila Pennasen avuksi kääntämään Tarun sormusten herrasta (1973–1975) runoja. Sen jälkeen hän suomensi runot ja säkeet myös "Silmarillionista" (1979), "Hobitista" (1985) ja "Keskeneräisten tarujen kirjasta" (1986). Lisäksi hän käänsi kokonaisuudessaan Tolkienin lyhyistä satukirjoista "Maamiehen ja lohikäärmeen" (1978), "Sepän ja Satumaan" (1983) sekä "Herra Blissin" (1983). Juvan kanssa suomennosyhteistyö jatkui myös Richard Adamsin "Ruohometsän kansassa" (1975) ja useissa A. A. Milnen Nalle Puh -tarinoissa, joihin Pekkanen käänsi säemuotoiset osuudet.


title: Panu Pekkanen

text: Pekkasen kokonaan omia suomennoksia ovat muun muassa George Orwellin "Eläinten vallankumous" (1969), Wil Huygenin ja Rien Poortvlietin "Suuri tonttukirja" (1978) sekä Tove Janssonin "Outo vieras Muumitalossa" (1980). Pekkanen suomensi 1970-luvulla myös Charles M. Schulzin "Tenavat"-sarjakuvaa.


title: Mihail Devjatjarov

text: Mihail Talgatovitš Devjatjarov (, s. 25. helmikuuta 1959 Tšusovoi, Permin aluepiiri, Neuvostoliitto) on Neuvostoliittoa edustanut venäläinen maastohiihdon olympiavoittaja.


title: Mihail Devjatjarov

text: Devjatjarov voitti 15 kilometrin perinteisen hiihtotavan olympiakultaa Calgaryssa 1988 ennen Pål Gunnar Mikkelsplassia. Hän kuului samoissa kisoissa myös Neuvostoliiton hopeajoukkueeseen 4 × 10 kilometrin viestissä.


title: Mihail Devjatjarov

text: Oberstdorfin MM-kilpailuissa 1987 Devjatjarov saavutti pronssia 15 kilometrin perinteisen hiihtotavan kilpailussa Marco Albarellon ja Thomas Wassbergin jälkeen sekä hopeaa Neuvostoliiton viestijoukkueen jäsenenä.


title: Mihail Devjatjarov

text: Devjatjarov voitti urallaan kaksi maailmancupin kilpailua: olympiakilpailun Calgaryssa sekä 15 kilometrin kilpailun Murmanskissa vuonna 1984.


title: Larry Kramer

text: Larry Kramer (s. 25. kesäkuuta 1935) on yhdysvaltalainen näytelmä- ja romaanikirjailija sekä homojenoikeusaktivisti.


title: Larry Kramer

text: Kramer syntyi Bridgeportissa, Connecticutissa, ja opiskeli Yalen yliopistolla. Hän yritti itsemurhaa vuonna 1953, mutta valmistui "Bachelor of Artsina" vuonna 1957. Hän on ollut nyttemmin ehdolla Oscarin sekä Pulitzerin saajaksi ja saanut kaksi Obie-palkintoa. Lisäksi hänet on palkinnut Yhdysvaltain taiteiden ja kirjallisuuden akatemia.


title: Larry Kramer

text: Kramerin tunnetuimpia näytelmiä on 1980-luvulla rajuna puhjennutta AIDS-kriisiä käsittelevä "The Normal Heart", joka sai kantaesityksensä vuonna 1985. Muihin tunnettuihin töihin kuuluu New Yorkin homojen elämää käsittelevä romaani "Faggots" (1978).


title: Larry Kramer

text: Kramerilla itsellään havaittiin HIV vuonna 1987. Yhdysvalloissa ehdittiin jopa uutisoida hänen kuolemastaan jo kesällä 2001, jolloin hän kärsi vaikeasta maksavauriosta, mutta Kramerin pelasti viime hetken onnistunut maksansiirto saman vuoden 21. joulukuuta. Hän on elänyt vuodesta 1991 yhdessä arkkitehti David Websterin kanssa.


title: Elsa Nyström

text: Elsa Maria Nyström (27. tammikuuta 1890 – ?) oli suomalainen näyttelijä.


title: Elsa Nyström

text: Nyström esitti yhdessä Toivo Niskasen kanssa ensi kerran Suomessa tangoa julkisesti 2. marraskuuta 1913 Apollo-teatterissa Helsingissä.


title: Elsa Nyström

text: Nyströmille myönnettiin Pro Finlandia -mitali vuonna 1955.


title: Afeidas (Ateenan kuningas)

text: Afeidas oli kreikkalaisessa mytologiassa Oksynteksen poika, joka seurasi isäänsä Attikan kuninkaana. Hänen lyhyeksi jääneen – vain vuoden mittaisen – valtakautensa jälkeen kuninkaaksi nousi hänen veljensä Thymoites.


title: Afeidas

text: Afeidas viittaa seuraaviin myyttisiin kuninkaisiin kreikkalaisessa mytologiassa:


title: Holly Johnson

text: William Holly Johnson (s. 9. helmikuuta 1960) on brittiläinen popmuusikko ja kuvataiteilija. Hän nousi kuuluisuuteen Frankie Goes to Hollywood -kokoonpanon jäsenenä 1980-luvulla.


title: Holly Johnson

text: Johnson syntyi Liverpoolissa, Englannissa, vaikka joidenkin lähteiden mukaan syntymäpaikka olisi ollut Khartum; kyseessä on ilmeisesti Johnsonin itse haastattelun välityksellä levittämä vitsi. Hän jätti Frankie Goes to Hollywoodin vuonna 1987 ja halusi siirtyä tekemään soolomateriaalia. Yhtyeen ja levy-yhtiön välinen sopimus ei sitä sallinut, joten Holly päätti viedä asian oikeuteen. Pitkän oikeusprosessin jälkeen Holly pääsi irti levytyssopimuksesta, mutta samalla tuli antaneeksi kaikki FGTH:n julkaisuoikeudet levy-yhtiölle.


title: Holly Johnson

text: Johnsonin ensimmäinen sooloalbumi "Blast" (1989) julkaistiin MCA Recordsin kautta, ja se oli huomattava menestys. Listaykköseksi nousseelta ja platinaa myyneeltä albumilta nousivat hitit "Love Train", "Americanos", "Atomic City" ja "Heaven's Here". Huhtikuussa 1993 hän ilmoitti julkisuuteen kärsineensä jo jonkin aikaa HIV-tartunnasta.


title: Holly Johnson

text: Johnsonin omaelämäkerta "A Bone In My Flute" on vuodelta 1994. 1990-luvun loppua kohden hän menestyi taidemaalarina, jonka teoksia on ollut esillä muun muassa Tate Liverpoolissa ja Royal Academyssä.


title: Edmund White

text: Edmund Valentine White III (s. 13. tammikuuta 1940) on yhdysvaltalainen kirjailija. Hän on ollut Yhdysvaltain taide- ja kirjallisuusakatemian jäsen vuodesta 1996.


title: Edmund White

text: White syntyi Cincinnatissa, Ohiossa, ja kasvoi suurilta osin Chicagossa. Cranbrook Schoolin käytyään hän opiskeli Michiganin yliopistossa ja työskenteli sitten toimittajana New Yorkissa. Hän asui vuodesta 1983 vuoteen 1990 Ranskassa.


title: Edmund White

text: Whiten tunnetuin romaani lienee oman seksuaalisuuden etsimistä käsittelevä "A Boy's Own Story" (1982). White itse on avoimesti homoseksuaali, ja monet hänen kirjoistaan sivuavat kyseistä aihetta. Hän on lisäksi myöntänyt kärsivänsä HIV-tartunnasta.


title: Edmund White

text: White on ranskalaisen Ordre des Arts et des Lettres'n "Officier" ja American Academy of Arts and Sciencesin jäsen. Hänen tuotantonsa ei rajoitu proosaan, vaan häneltä on lisäksi ilmestynyt muun muassa näytelmä "Terre Haute" (2006). Hänelle on myönnetty homokirjallisuuden arvostettu Lambda-palkinto.


title: Thymoites (Ateenan kuningas)

text: Thymoites () oli kreikkalaisessa mytologiassa Oksynteen poika ja Attikan myyttinen kuningas, joka seurasi valtaistuimelle veljeään Afeidasta. Hänet syrjäytti vallasta Melanthos, johon loppui myös kekropidien valtakausi.


title: Nikolai Bažukov

text: Nikolai Serafimoviš Bažukov (, s. 23. heinäkuuta 1953 Troitsko-Petšorsk, Komin tasavalta, Neuvostoliitto) on Neuvostoliittoa edustanut entinen venäläinen maastohiihtäjä, olympiavoittaja. Etniseltä taustaltaan hän on komi.


title: Nikolai Bažukov

text: Bažukov saavutti 15 kilometrin olympiakultaa Innsbruckissa 1976 voitettuaan toiseksi tulleen maanmiehensä Jevgeni Beljajevin vajaalla kolmella sekunnilla. Samoissa kisoissa hän kuului lisäksi Neuvostoliiton pronssijoukkueeseen 4 x 10 kilometrin viestissä sekä sijoittui 30 kilometrillä viidenneksi.


title: Nikolai Bažukov

text: Lahden MM-kilpailuissa 1978 Bažukov sijoittui yhdeksänneksi sekä 15:llä että 50 kilometrillä. Lake Placidin olympialaisissa 1980 hän hiihti toisen osuuden kultaa voittaneessa Neuvostoliiton viestijoukkueessa, jonka muut jäsenet olivat Vasili Rotšev, Jevgeni Beljajev ja Nikolai Zimjatov.


title: Thymoites

text: Thymoites () viittaa seuraaviin myyttisiin kuninkaisiin kreikkalaisessa mytologiassa:


title: Rudolf Caracciola

text: Rudolf Caracciola (30. tammikuuta 1901 Remagen, Saksa – 28. syyskuuta 1959 Kassel, Länsi-Saksa) oli saksalainen kilpa-autoilija, jonka parhaat vuodet sijoittuivat ajalle ennen Formula 1 -sarjaa. Caracciola ajoi kilpaa lähes kolmenkymmentä vuotta ja voitti kaikkiaan 225 eri autokilpailua, mukaan lukien Monacon Grand Prix'n, Mille Miglian ja Saksan Grand Prix'n, joista jälkimmäisen hän voitti kaikkiaan kuudesti. Caracciola voitti F1-sarjaa ennen toista maailmansotaa vastanneen Grand Prix-autoilun Euroopan mestaruuden kolme kertaa.


title: Rudolf Caracciola

text: Ennen kilpa-ajouraansa sisilialaistaustaiseen perheeseen syntynyt Caracciola työskenteli oppipoikana autoalan Fafnir Car Companyssä, kunnes hän siirtyi kotikunniltaan belgialaisen upseerin kanssa käydyn tappelun seurauksena Dresdeniin, missä toimi saman yrityksen automyynti- ja huoltoliikkeessä. Ensiesiintyminen autokilpailuissa tapahtui vuonna 1922, kun Caracciola ajoi yhtiön 1 500 cm moottorilla varustetulla autolla neljänneksi AVUS:in radalla. Heti seuraavana vuonna hän vaihtoi Mercedeksen valmistamiin kulkuvälineisiin, joita hän autokauppiaan työtehtävänsä ohessa lainasi ylämäkinousu- ja trialkilpailuihin (vuoteen 1926 asti hän voitti kilpailuja sekä kaksi- että nelipyöräisissä). Vuoden 1926 Saksan Grand Prix oli menestys, kun Caracciola pystyi huonon lähdön jälkeen voittamaan kilpailun Mercedes -autollaan sateisella AVUS:in radalla ja ansaitsemaan 17 000 Saksan markan palkintorahat. Kansainvälisempää menestystä hän alkoi saada voitettuaan Tourist Trophy -kilpailun Ulster's Ardsilla 1929, ja vuosina 1930-31 hän oli Euroopan ylämäkinousun maailmanmestari urheiluautoluokissa. Caracciola teki myös historiallisen saavutuksen vuonna 1931 voittamalla Italian Mille Miglia -tiekilpailun ensimmäisenä ulkomaalaisena. Vuoden 1930 Le Mansin 24 tunnin ajo sen sijaan päättyi keskeytykseen.


title: Rudolf Caracciola

text: 1930-luvun talouslaman vuoksi Caracciolan saama tuki Mercedekseltä loppui ja hän siirtyi Alfa Romeon palvelukseen. Saksan kilpailun voitosta ja Euroopan ylämäkinousun mestaruudesta huolimatta Caracciolan kautta häiritsivät taustalla vaikuttaneet tallimääräykset sekä italialaisten tallikaverien kateus. Menestystä seurasi kuitenkin surullisten tapahtumien aikakausi, kun hän kolaroi perustamansa tallin autolla vuoden 1933 Monacon kilpailun harjoituksissa murtaen reitensä, menetti vaimonsa lumivyörymäonnettomuudessa Sveitsin Alpeilla 1934 ja ajautui syvään masennukseen. Kunniavieraskutsu Monacon osakilpailuun sekä toisen vaimon Alice Hoffmannin tuki sai hänet jälleen kilpailemaan.


title: Rudolf Caracciola

text: Caracciola saavutti suurimmat autourheilumenestyksensä Mercedes-Benzin ratissa, erityisesti kausi 1935, jolloin hän voitti kuusi kilpailua yhdestätoista (kausi oli tiukkaa taistelua niskoitelevaa tallikaveri Luigi Fagiolia sekä Auto Unionin tulokasta Bernd Rosemeyeria vastaan). Seuraava kausi oli kuitenkin pettymys tallin auton suorituskyvylle, ja Caracciola voitti jälleen Euroopan mestaruuden vuosina 1937-38.


title: Rudolf Caracciola

text: Rosemeyer ja Caracciola olivat 1930-luvulla tiukkojen taisteluiden kilpakaksikko sekä kilpailuissa että nopeusennätysten yrittämisissä, mutta Rosemeyerin kuolema vuoden 1938 nopeusennätysyrityksessä ja Caracciolan vanhat reisivammat saivat hänet lopettamaan kilpailun kauden 1939 jälkeen. Useat paluuyritykset peruuntuivat erilaisten sairauksien lisääntyessä ja Caracciola menehtyi lopulta syöpään syyskuussa 1959. Caracciolan menestyksen salaisuutena on pidetty useasti hänen maltillista ajotyyliään, jolla hän kontrolloi autoaan lähes täydellisesti, teki todella harvoin virheitä ja auto kulki aina kuin kiskoilla. Suurta menestystä hän sai aikaisesti erityisesti sadekelillä, minkä seurauksena hänen lempinimensä oli "Regenmeister" (). Ennen Michael Schumacheria, Caracciolaa pidettiin (ja pidettäneen edelleen joissain) Rosemeyerin sekä Tazio Nuvolarin ohella kaikkien aikojen parhaana saksalaisena kilpa-autoilijana.


title: Hullu juttu

text: Hullu juttu on vuodesta 2007 esitetty suomalainen asiaohjelma. Ohjelma on Tarinatalon tuottama ja Yle TV2 -kanavan esittämä. Sarjassa käsitellään viikoittain vaihtelevia ajankohtaisia aiheita, usein tutkivan journalismin keinoin. Ohjelmaa juontaa ja tuottaa Esko Naskali sekä toimittaa Marjut Tervola ja Ina Mikkola.


title: Hullu juttu

text: Syksyllä 2013 ohjelma uudistui siten, että sen keskiössä on viikoittain "Hullun jutun matsi", kahden eri näkökulman tarkastelu erilaisissa nuorten aikuisten elämän valintatilanteissa.


title: Erik Enroth

text: Erik Sigfrid Enroth (11. joulukuuta 1917 Helsinki – 16. huhtikuuta 1975 Helsinki) oli suomalainen taidemaalari.


title: Erik Enroth

text: Enroth opiskeli Suomen Taideakatemian koulussa 1938–1945, Ruotsin kuninkaallisessa taideakatemiassa Tukholma 1945–1947, Académie de la Grande Chaumièressa ja Académie André Lhotessa Pariisissa Ranskassa 1955–1956 sekä Accademia di belle arti di Firenzessä Italiassa 1957.


title: Erik Enroth

text: Enroth oli opettajana Taideteollisessa oppilaitoksessa 1951 ja Suomen Taideakatemian koulussa 1965–1968.


title: Erik Enroth

text: Kuvasto on perustanut Erik Enrothin muistopalkinnon, sillä hänen ansiostaan tekijänoikeuslakiin saatiin kuvataiteilijan luoksepääsyoikeus.


title: Erik Enroth

text: Enrothin isä oli tuntematon Donin kasakka, hänen äitinsä oli sairaskuntouttaja Signe Wahlborg Enroth. Enrothin ensimmäinen puoliso vuosina 1949–1962 oli Sara Hildén. Enrothin toinen puoliso oli Sinikka Sanelma Enroth o.s. Summanen.


title: Alvar-Aalto-Kulturhaus

text: Alvar-Aalto-Kulturhaus on kulttuuritalo saksalaisessa Wolfsburgin kaupungissa Ala-Saksin osavaltiossa. Talon on suunnitellut suomalainen arkkitehti Alvar Aalto. Aalto voitti rakennuksesta järjestetyn suunnittelukilpailun ehdotuksellaan "123451" vuonna 1958 ja rakennus vihittiin käyttöön vuonna 1962.


title: Alvar-Aalto-Kulturhaus

text: Kulttuuritalo on kokonaistaideteos, jossa niin ovenkahvat kuin huonekalutkin ovat Aallon suunnittelemia. Rakennuksen alkuperäinen tarkoitus oli toimia kaupunginkirjastona, kansankorkeakouluna ja nuorisokeskuksena. Näistä kaupunginkirjasto sijaitsee edelleen rakennuksessa. Sen lisäksi siellä toimii kaupungin kulttuurivirasto, kaupungin kulttuuri- ja koulutustoimipiste, italialainen bistro ja kukkakauppa.


title: Johan Fredrik Bergh

text: Johan Fredrik Bergh (17. kesäkuuta 1795 Suonenjoki – 30. syyskuuta 1866 Rantasalmi) oli herännäisyyteen liittynyt rovasti sekä jumaluusopin tohtori. J. F. Bergh toimi Nurmijärven kappalaisena sekä Jaakkiman ja Rantasalmen kirkkoherrana. Hän kehitti Nurmijärvellä lasten sunnuntaikouluista lasten hengelliseen kasvatukseen keskittyvän pyhäkoulun. Tästä syystä hänestä käytetään nimitystä "Suomen pyhäkoulun isä". Hän osallistui hengellisten lehtien toimittamiseen ja ajoi voimakkaasti raittiusasiaa. J. F. Berghin kuoleman jälkeen hänen vävynsä O. H. Cleve toimitti hänen jälkeenjääneistä saarna-aineistoistaan saarnakirjan. Tämä "Berghin postilla" on ollut suosittu etenkin herännäispiireissä ja siitä on otettu lukuisia painoksia. Useista muista herännäispapeista poiketen hän säilytti pitkään hyvät välit myös Karjalan rukoilevaisliikkeen keskeisen papin Henrik Renqvistin kanssa. Hän oli jäsenenä tammikuun valiokunnassa, kansakoulukomiteassa (1861), kirkkolakikomiteassa 1863 sekä pappissäädyn jäsenenä vuosien 1863–1864 valtiopäivillä.


title: Johan Fredrik Bergh

text: Johan Fredrik Berghin vanhemmat olivat Suonenjoen kappalainen Karl Fredrik Bergh ja hänen vaimonsa Kristina Kjellman. Vuonna 1763 syntynyt Karl Fredrik Bergh oli nuorena ruotusotamieheksi mennyt avioton lapsi, joka väkevän lukuhalunsa kannustamana aloitti opiskelut omin päin, pääsi ylioppilaaksi vuonna 1786 ja suoritti pappistutkinnon vuonna 1788. Hänet tunnettiin elävähenkisen kristillisyyden suosijana, ja Paavo Ruotsalainen vieraili useaan otteeseen hänen pappilassaan, ensi kerran vuonna 1801.


title: Johan Fredrik Bergh

text: J. F. Bergh aloitti opinnot Porvoon lukiossa 1812 ja osallistui siellä ahkerasti opiskelijaelämään, johon kuului myös kortinpeluuta ja alkoholinkäyttöä. Bergh tuli ylioppilaaksi vuonna 1816 ja aloitti Turussa yliopisto-opinnot ja niihin liittyvän vilkkaan opiskelijaelämän. Hän tähtäsi ensin maisterintutkintoon, mutta siirtyi sitten opiskelemaan papiksi. Opintosuunnan muutos ei johtunut sisäisestä muutoksesta, vaan Bergh säilytti tässäkin vaiheessa omaksumansa rationalistisen ajattelutavan suhtautuen epäillen muun muassa sovitusoppiin. Tätä aikaa hän myöhemmällä iällään katui syvästi. Hänet vihittiin papiksi vuonna 1818 ja hän sai ensimmäisen toimensa kappalaisen sijaisena Hartolassa, missä hän meni vuonna 1820 naimisiin Eva Fredrika Tandefeltin kanssa.


title: Johan Fredrik Bergh

text: Vuoden 1821 keväällä Bergh sai virkamääräyksen Sysmän v. t. kappalaiseksi ja syksyllä kirkkoherranapulaiseksi Pälkjärvelle, jonne hän lähti ilman perhettään. Siellä hän tutustui monien moittimaan Henrik Renqvistiin, joka toimi tuolloin Liperissä. Tämän polvirukouksista ja kiivaasta väkijuomien vastustuksesta tunnetun virkaveljen tuttavuus elävöitti Berghin hiljalleen virinnyttä uskonelämää. Näihin aikoihin hän alkoi pitää päiväkirjaa, jossa hän kertoo myös aikaisemmasta elämästään.


title: Johan Fredrik Bergh

text: Berghin toiminta Pälkjärvellä herätti huomiota, ja piispa Johan Molander esitti tarkastusmatkallaan epäilyksen, että Iisalmessa, Nilsiässä ja Liperissä vaikuttava lahko eli herätysliikehdintä oli leviämässä myös Pälkjärvelle.


title: Johan Fredrik Bergh

text: Vuonna 1823 tuomiokapituli määräsi Berghin kirkkoherranapulaiseksi Kuopioon, jossa hän lisäksi hoiti vankilasaarnaajan tehtäviä. Kuopiossa hän tutustui savolaisiin heränneisiin, muun muassa Paavo Ruotsalaiseen. Berghin Kuopion-vuosiin osui Ruotsalaisen ja Renqvistin välienselvittely ja sitä seurannut välirikko. Vuonna 1824 Bergh kutsui ystävänsä Renqvistin Kuopioon hieromaan sovintoa Ruotsalaisen kanssa. Kumpikin herännäisjohtajista pysyi tiukasti omalla kannallaan, mutta keskustelujen aikana Bergh lähestyi Ruotsalaisen kantaa. Kuitenkin hän vielä vuonna 1838 koetti saada sopua aikaan.


title: Johan Fredrik Bergh

text: Bergh nimitettiin Nurmijärven kappalaiseksi vuonna 1826. Viran hän otti vastaan seuraavan vuoden alussa. Pitäjässä oli joitakin vuosia aikaisemmin mellastanut Nurmijärven rosvoiksi kutsuttu usean kymmenen miehen rikollisjoukko. Lukutaito oli heikoissa kantimissa ja vuonna 1830 kirkkoherra valitti, että 200 rippikouluun pyrkivästä vain parikymmentä osasi lukea kunnolla.


title: Johan Fredrik Bergh

text: Nurmijärvellä oli pieni joukko heränneiksi luettavia ihmisiä, joiden uskonnollisten katsomusten luonnetta Bergh selvitteli kirjeenvaihdossa Perniön kirkkoherran Gustaf Ranckenin kanssa. Myös Paavo Ruotsalainen arvosteli liikettä voimakkaasti. Selvitellessään tämän liikkeen luonnetta Kaarlo Hyrske kuitenkin arvioi, ettei kyse ollut lahkolaisuudesta, kuten Bergh epäili, vaan syvästi oivalletusta paavalilais-luterilaisesta kristillisyydestä. Nurmijärvelle syntyi Berghin vaikutuksestaan savolaistyyppistä herännäisliikettä. Paikkakunnan heränneiden kanssa hän piti lauantaisin pappilassaan seuroja, joihin toisinaan osallistui myös helsinkiläisiä herännäisyliopilaita ja maistereita. Hän osallistui myös aktiivisesti muiden herännäispappien kanssa hengellisten lehtien toimittamiseen.


title: Johan Fredrik Bergh

text: Bergh toimi Nurmijärven viljamakasiinin johtokunnassa ja kirjanpitäjänä sekä kehitti aktiivisesti köyhäinhoitoa ja tuli nimitetyksi vaivaishoitoasetusta valmistelevaan komiteaan vuonna 1841.


title: Johan Fredrik Bergh

text: Merkittävin Berghin Nurmijärven kauden saavutuksista oli kuitenkin pyhäkoulutoiminnan käynnistäminen pitäjän kylissä. Hänen toimintansa pyhäkoulun kehittämisessä on tuonut hänelle lisänimen "pyhäkoulun isä".


title: Johan Fredrik Bergh

text: Vuonna 1836 Bergh suoritti Porvoossa pastoraalitutkinnon, joka oikeutti hänet hakemaan parhaita kirkkoherranvirkoja. Hänet valittiin Jaakkiman kirkkoherraksi 1842 ja hän otti viran vastaan seuraavana vuonna. Uudessa seurakunnassaan hän ryhtyi ripeästi kohentamaan vaivaishoidon tilaa, jolloin muun muassa köyhien lasten ruotikuljetus talosta taloon lopetettiin. Hän piti myös herännäishenkisiä seuroja pappilassaan, ja herännäisyys levisi Jaakkiman ohella myös naapuripitäjään Parikkalaan. Bergh työskenteli voimaperäisesti lukutaidon parantamiseksi, ja jo vuonna 1847 pidetyssä piispantarkastuksessa seurakunnan lukutaito arvioitiin hyväksi. Hän käynnisti myös pyhäkoulutoiminnan. Seuraväen määrän kasvaessa pappilan maalle rakennettiin vuonna 1848 seuratalo. Berghin Jaakkiman-aikaa synkensi hänen opillinen riitansa kappalaisen apulaisen J. A. Alopaeuksen kanssa. Riitoja käsiteltiin tuomiokapitulissakin.


title: Johan Fredrik Bergh

text: Matthias Akianderin pyynnöstä Bergh keräsi ja toimitti herännäisyyttä koskevia tiedonantoja tämän teokseen "Historiska upplysningar om de religiösa rörelserna i Finland" (1857–1863). Teos on Suomen herätysliikkeitä esittelevä kommentoitu aineskokoelma. Etenkin Savon heränneiden keskuudessa Berghillä oli arvostettu asema. Hän muun muassa piti ruumissaarnan Paavo Ruotsalaisen hautajaisissa.


title: Johan Fredrik Bergh

text: Bergh siirtyi viimeiseen virkapaikkaansa Rantasalmen kirkkoherraksi vuonna 1857. Hänen toimintansa siellä noudatteli samoja latuja kuin Jaakkimassa. Hän edisti lukutaitoa, ajoi koulun perustamista, piti seuroja ja opetti seurakunnan veisaamaan neliäänisesti. Herännäisyyden sisäisiä riitaisuuksia hän koetti sovitella, joskin onnistumatta. Tähän aikaan osui hänen toimintansa valtiopäivillä. Hän sai jumaluusopin tohtorin arvon vuonna 1864.


title: Johan Fredrik Bergh

text:
Pyhäkoulutoiminta käynnistyi Suomessa 1700-luvun lopussa Orimattilassa pitäjän kappalaisen Peter Sanngrenin aloitteesta. Lapsille opetettiin pitäjän joka kylässä sunnuntaisin ja juhlapäivinä sisälukua ja kristinopin alkeita ulkolukuna. Opettajina toimivat maallikot. Kun J. F. Bergh käynnisti pyhäkoulutoiminnan Nurmijärvellä, painopiste oli uskontokasvatuksessa, minkä ohella opetettiin lukutaitoa ja tietoa kristinuskosta. Pyhäkoulu alkoi huhtikuussa 1832 Nummenpään kylässä. Esittäessään samana aamuna kirkossa kutsun pyhäkouluun Bergh esitti toivomuksen, että muissakin kylissä käynnistettäisiin pyhäkoulu. Pyhäkoulu oli hartaustilaisuus, jonka vapaamuotoisessa ohjelmassa oli Raamatun tekstien ja hartauskirjallisuuden lukua sekä virrenveisuuta. Lukutaidon opetuksessa käytettiin Bell-Lancasterin menetelmää, jossa osaavammat oppilaat tukivat vähemmän osaavia. Toiminta levisi pitäjässä niin, että vuonna 1838 oli toiminnassa kymmenen sunnuntaikoulua, joista kaksi kirkonkylässä. Vuonna 1851 pidetyssä piispantarkastuksessa piispa Ottelin kiitteli pitäjäläisten kristinopin tuntemusta ja totesi, että Berghin perustamat pyhäkoulut, joita oli tuolloin jo 20, olivat olleet esikuvina hiippakunnan muille samanlaisille kouluille.
Johan Fredrik Berghin yhteiskunnallinen toiminta keskittyi kansansivistyksen edistämiseen. Hän toimi 1824–1826 vankien sielunhoitajana Kuopiossa ja perusti sinne Bell-Lancasterin opetusmenetelmää käyttävän vankilakoulun, jossa lukutaitoiset vangit opettivat lukutaidottomia. Pappina työskennellessään hän tehosti kiertokoulujen ja pitäjänkoulujen toimintaa. Nurmijärvellä hän ajoi voimakkaasti ensimmäisen koulumestarin palkkaamista sekä vt. kirkkoherrana järjesti "köyhäinkoulun" varattomille lapsille, joiden koulunaikaiset elantomenot hoidettiin köyhäinhoitovaroista. Rantasalmelle perustettiin hänen aloitteestaan 1860 hieman laajempi kansanopetuskoulu, jossa lukemisen, kirjoittamisen, laskemisen ja kristinopin lisäksi annettiin opetusta kasvitarhan hoidossa. Bergh luovutti virkatalonsa maista tähän tarkoitukseen maa-alueen, josta puolet oli kasvitarhana, puolet 9-jakoisessa vuoroviljelyksessä. Ensimmäisenä lukuvuotena koulussa oli 26 poikaa ja kolme tyttöä. Toiminta lakkasi vajaan kolmen lukuvuoden kuluttua oppilaiden puutteeseen. Bergh myös levitti kirjallisuutta ja perusti lainakirjastoja. Vuonna 1861 hänet nimitettiin kansakoulukomitean jäseneksi valmistelemaan vuoden 1866 kansakouluasetusta.


title: Johan Fredrik Bergh

text: Toinen Johan Fredrik Berghin toiminta-alue oli raittiustyö. Hän levitti 1850- ja 1860-luvuilla raittiuskirjallisuutta ja julkaisi lehdissä raittiutta käsitteleviä kirjoituksia. Tammikuun valiokunnassa ja valtiopäivillä 1863–1864 hän ajoi jyrkästi raittiusasiaa. Hän ehdotti ensimmäisten joukossa täydellistä kieltolakia eli sekä kotitarve- että tehdasvalmistuksen kieltämistä sekä alkoholin valmistuksen sallimista vain lääketieteellisiin ja teknisiin tarkoituksiin. Erittäin tärkeänä hän piti pappien täysraittiutta. Berghin esitys jäi säädyssä vähemmistöön. Berghin kantaan lienee vaikuttanut hänen pitkäaikainen ystävyytensä raittiutta voimakkaasti julistaneen Renqvistin kanssa.


title: Johan Fredrik Bergh

text: J. F. Bergh osallistui Jonas Laguksen käynnistämän Suomen ensimmäisen hengellisen lehden, lehtiparin "Tidningar i Andeliga Ämnen" ja "Hengellisiä Sanomia" (1836–1838) toimitustyöhön.


title: Johan Fredrik Bergh

text: Ajatus ryhtyä julkaisemaan ruotsin- ja suomenkielistä hengellistä lehteä syntyi J. F. Berghin ja Renqvistin kesken. Pian asiaa alkoi ajaa lehtihankkeesta kuullut Jonas Lagus, joka vuonna 1834 kirjoitti Berghille, että useat Pohjanmaan papit, kuten N. K. Malmberg, olivat valmiit tulemaan mukaan hankkeeseen. Kun Bergh empi, Lagus lupasi ottaa Malmbergin kanssa toimitusvastuun. Renqvistin nimeä ei mainita lehtihankkeen yhteydessä enää alkuvaiheen jälkeen. Loppujen lopuksi Bergh johti käytännössä lehden takana ollutta uusmaalaisten ja pohjalaisten pappien ryhmää.


title: Johan Fredrik Bergh

text: Vuoden 1835 alussa Bergh jätti senaattiin lehden julkaisulupa-anomuksen. "Tidningar i Andeliga Ämnen – Hengellisiä Sanomia" olisi sisällöltään uskonnollinen ja ilmestyisi kerran viikossa kummallakin kielellä erikseen. Lupa myönnettiin, ja lehden sensuuritarkastus annettiin Porvoon tuomiokapitulin tehtäväksi. Loppuvuonna Porvoon ja Turun tuomiokapitulit suosittelivat lehteä papistolle kiertokirjeissään. Lehdenteon käytännön järjestelyistä Helsingissä huolehti J. F. Berghin veli Julius Immanuel Bergh. Suomenkielisen lehden painos oli 1500 kappaletta, ruotsinkielisen 500 kappaletta.


title: Johan Fredrik Bergh

text: Sensuurin toiminta vaikutti lehden sisältöön jo ensimmäisenä vuonna niin, että lehdessä julkaistiin runsaasti tunnetuista hartauskirjoista otettuja saarnakatkelmia ja muita tekstejä. Lehdessä esiintyneistä aihepiireistä mainittakoon lähetystyö ja Berghin omissa kirjoituksissaan esiin tuoma väkijuomien vastustaminen.


title: Johan Fredrik Bergh

text: Suomenkielinen ja ruotsinkielinen julkaisu poikkesivat toisistaan sekä ulkoasultaan että sisällöltään, vaikka suuri osa aineistosta olikin samaa. Ruotsinkielinen lehti tavoitti paremmin papit, vaikka etenkin Lagus toivoi sen leviävän myös Pohjanmaan ruotsinkielisen kansan keskuuteen. Suomenkielinen lehti oli suunnattu yksinomaan kansanihmisille. Kokonaisuutena lehtien sisältö edusti aikansa herätyskristillisyyttä. Tilaajia kummallakin oli yhteensä parhaana vuonna vajaat 700. Vapaakappaleet ovat saattaneet nostaa todellista levikkiä merkittävästi.


title: Johan Fredrik Bergh

text: Vuoden 1838 loppupuolella ruotsinkielinen lehti päätettiin muuttaa "Evangeliskt Weckoblad" -nimiseksi. Lukijakunnaksi ajateltiin sivistyneistöä. "Hengellisten Sanomien" julkaisua oli tarkoitus jatkaa, mutta tilaajien vähäisyyden takia tästä kuitenkin luovuttiin.


title: Johan Fredrik Bergh

text: J. F. Bergh oli muodollisesti "Evangeliskt Weckoblad" -lehden (1839–1841) päätoimittaja, mutta hän ei osallistunut sen varsinaiseen toimitustyöhön, josta vastasivat J. I. Bergh, Lars Stenbäck ja C. G. von Essen. J. F. Bergh hoiti lehden puolesta asioita Porvoon tuomiokapitulin sensuurin kanssa. Lehti lakkautettiin vuonna 1841.


title: Johan Fredrik Bergh

text: J. F. Berghin kuoleman jälkeen hänen vävynsä, lehtori O. H. Cleve toimitti hänen jälkeenjääneestä saarna-aineistostaan kaksi saarnakirjaa. Niistä toinen, "T:ri J. F. Berghin Postilla eli Saarnakirja" (1875), levisi useana painoksena. Sitä on luettu laajasti niin heränneiden kuin myös Länsi-Suomen rukoilevaisten keskuudessa. Toinen oli "Ahti-, Katekismus- ja Erityissaarnakirja" (1879), josta ei otettu muita painoksia.


title: Johan Fredrik Bergh

text: Koska Bergh ei Cleven mukaan laatinut saarnoistaan tarkkoja käsikirjoituksia, tämä joutui kokoamaan saarnat usein hyvin epätäydellisistä "saarnanjuurista". Toisinaan Bergh oli merkinnyt, minkä postillan mukaan hän on saarnan laatinut. Eräitä saarnoja Cleve joutui ottamaan suoraan postilloista tai muista lähteistä. Hänen täytyi myös tehdä täydennyksiä. Esipuheessaan hän uskoi tavoittaneensa Berghin ajatukset, jotka hän Berghin perheenjäsenenä ja apulaisena katsoi hyvin tunteneensa. Todennäköisesti toimitustavan takia monet saarnat olivat varsin lyhyitä. Myöhemmin postillasta ovat julkaisseet kielellisesti korjatut laitokset Matti Saanikoski vuonna 1909 ja Kaarlo Hyrske vuonna 1937.